title: Videopelit opetuksessa

text: Internetistä löytyy paljon erilaisia sivustoja peliopetuksen tueksi ja oppikirjakustantamoilla on myös tarjottavana digitaalisia pelejä oppikirjojen oheen. Lisäksi monet oppimispelit ovat ilmaisia. Opettajan tulee kuitenkin aina varmistaa pelien sisältö etukäteen ja miettiä, tukevatko ne oppimista. (Saarenpää 2009) Hyvin tunnettu esimerkki perinteisistä tietokoneella toimivista oppimisympäristöistä ja peleistä on WSOY:n kehittämä Opit, jota käytetään säännöllisesti useissa kunnissa. Opit on kattava opetuskäyttöön suunniteltu oppimisympäristö, joka tarjoaa monenlaista tukea sekä oppilaille että opettajille. Se sisältää myös yksinkertaisia oppimispelejä, joiden avulla opittu tieto pyritään sisäistämään. Näiden lisäksi useissa kouluissa on käytössä erilaisia oppimispelejä (yleensä cd-rom-levyjä), joita käytetään esimerkiksi kertaukseen. Oppimispelit ovat siis yleisiä kouluissa, mutta niiden rooli vaihtelee koulusta riippuen.


title: Videopelit opetuksessa

text: Perinteisen, opettajajohtoisen opettamisen sijaan peleissä tieto tarjoillaan pienissä erissä ja kertaantuvasti. Näin oppilas voi edetä esimerkiksi kertotaulujen harjoittelussa omaan tahtiin, mikä mahdollistaa eriyttämisen. Pelien käyttöä voidaan miettiä myös pelillistämisen näkökulmasta. Opetuspelien ei siis tarvitse olla digitaalisia, vaan opettaja voi hyödyntää pelimekaniikkaa opetuksessaan myös monella muulla tavalla. Kun peleistä tutut toimintatavat sisällytetään tavalliseen koulutyöhön, saadaan uudenlainen näkökulma opittavaan aiheeseen.


title: Videopelit opetuksessa

text: Peleillä vaikean kohdan pelaaminen uudelleen ja uudelleen on osa viehätystä. Pelejä voi käyttää kokeisiin harjoitteluun ja oppimisongelmien tunnistamiseen. Vaikeita kohtia toistaa ja treenaa mielellään päästäkseen pelissä eteenpäin. Peleissä on rakenne ja säännöt: Peleissä eteneminen on tehty innostavaksi välietappien avulla. Pelaaja kokee jatkuvasti saavuttavansa jotain matkalla kohti lopullista tavoitetta. Pelit ovat vuorovaikutteisia kokemuksia: Pelaaja on mukana luomassa tapahtumia. Itse tekemällä asioita tulee henkilökohtaisempia ja omia. Pelit pakottavat aktiivisuuteen: Peli tarvitsee pelaajansa ja rakenteensa vuoksi koukuttaa etenemään haasteesta toiseen. Peli antaa selkeän rakenteen tietylle asialle ja määrittelee välietapit. Kokeile pelejä roolileikkinä: millaisia rooleja kukin ottaa ja miten kukin roolissaan pärjää.


title: Heikki Poijärvi

text: Heikki Lauri Kustavi Poijärvi (31. tammikuuta 1930 – 26. marraskuuta 1997) oli suomalainen tekniikantutkija. Hän oli vuodesta 1978 Valtion teknillisen tutkimuskeskuksen rakennus- ja yhdsykuntatekniikan tutkimusosaston tutkimusjohtaja ja professori. Hän tutki betonitekniikkaa.


title: Heikki Poijärvi

text: Poijärven isä oli oppikirjailija L. Arvi P. Poijärvi.


title: Aleksi Mäkelä (jääkiekkoilija, 1993)

text: Aleksi Mäkelä (s. 3. toukokuuta 1993 Kiiminki) on suomalainen jääkiekkopuolustaja, joka edustaa SM-liigajoukkue Oulun Kärppiä. Hän laukoo oikealta.


title: Aleksi Mäkelä (jääkiekkoilija, 1993)

text: Mäkelä on Kiimingin Kiekko-Poikien kasvatti. Hän toimi kaudella 2009–2010 seuran B2-nuorten ja kaudella 2010–2011 B-nuorten kapteenina. Kaudeksi 2011–2012 Mäkelä siirtyi Oulun Kärppien A-nuoriin. Hän debytoi samalla kaudella myös miesten peleissä pelattuaan yhden Mestis-ottelun lainalla Kiekko-Laserissa tehden siinä heti maalin sekä yhden ottelun Suomi-sarjajoukkue Haukiputaan Ahmoissa. Kaudella 2013–2014 Mäkelä nousi Kärppien A-nuorten kapteeniksi. Hän johdatti joukkueen kauden päätteeksi A-nuorten SM-hopeaan. Mäkelä pelasi samalla kaudella myös seuran SM-liigajoukkueen mukana kolme European Trophy -ottelua.


title: Aleksi Mäkelä (jääkiekkoilija, 1993)

text: Kesällä 2014 Mäkelä harjoitteli Kärppien SM-liigajoukkueen mukana, jonka jälkeen hän siirtyi kaudeksi 2014–2015 vuoden mittaisella sopimuksella Mestis-joukkue Kajaanin Hokkiin. Hänen tulokaskautensa toi siellä 47 runkosarjaottelussa tehot 1+10=11 sekä yhdeksässä playoff-ottelussa kaksi syöttöpistettä. Mäkelä voitti kauden päätteeksi Mestis-pronssia.


title: Aleksi Mäkelä (jääkiekkoilija, 1993)

text: Marraskuussa 2015 Hokki lainasi Mäkelän aluksi viikon mittaisella sopimuksella Kärppiin. Hän teki liigadebyyttinsä 19. marraskuuta 2015 vieraissa Rauman Lukkoa vastaan. Mäkelä ei kuitenkaan saanut ottelussa peliaikaa. Seuraavassa ottelussa 20. marraskuuta 2015 vieraissa Porin Ässiä vastaan hän sai ensimmäiset jääaikansa SM-liigassa ja pelasi 7.35 minuuttia. Mäkelä pelasi Kärpissä kauden aikana 18 runkosarja- ja kolme Mestarien liigan ottelua tehden kolme syöttöpistettä. Hän voitti CHL-hopeaa. Mäkelä palasi siirtotakarajalla loppukaudeksi Hokin vahvuuteen. Hän voitti kauden päätteeksi Mestis-hopeaa.


title: Aleksi Mäkelä (jääkiekkoilija, 1993)

text: Kaudeksi 2016–2017 Mäkelä teki 1+1-vuotisen sopimuksen Kärppien kanssa. Hänen varsinainen tulokaskautensa SM-liigassa toi 55 runkosarja- ja kahdessa playoff-ottelussa tehot 2+4=6. CHL:ssä Mäkelä teki viidessä ottelussa yhden syöttöpisteen. Hän teki SM-liigauransa avausmaalin 6. lokakuuta 2016 Kalevan Palloa vastaan. Pekka Piirala valitsi Mäkelän ottelun Alumnien tähtien kolmostähdeksi. Huhtikuussa 2017 Kärpät käytti hänen sopimuksessaan olleen option ja teki vuoden mittaisen jatkosopimuksen Mäkelän kanssa. Marraskuussa hänen sopimustaan jatkettiin kahdella vuodella kevääseen 2020 saakka.


title: Aleksi Mäkelä (jääkiekkoilija, 1993)

text: Mäkelä vuorotteli kauden 2017–2018 lähinnä kaikkien puolustajien ollessa terveinä Kärppien seitsemäntenä puolustajana Taneli Ronkaisen kanssa. Helmikuussa 2018 hän joutui sivuun leikkaushoitoa vaatineen polven ristisidevamman vuoksi ja Mäkelän kauden oletettiin päättyneen tähän. Hän kuitenkin kuntoutui vammastaan ja palasi Kärppien vahvuuteen finaalisarjassa Tapparaa vastaan. Mäkelä palasi joukkueen kokoonpanoon viidenteen finaaliotteluun Jani Hakanpään loukkaannuttua. Kuudennessa finaaliottelussa 26. huhtikuuta 2018 hän teki liigauransa ensimmäisen playoff-maalinsa, joka ratkaisi Kärpille lopulta 0–1-voiton ja Suomenmestaruuden. Jukka Piirinen ja Kari Heikkinen valitsivat Mäkelän ottelun Alumnien tähtien ykköstähdeksi.


title: Heikki Lahnaoja

text: Heikki Lahnaoja on pyhäjokinen runoilija. Hänen molemmat runoteoksensa on julkaissut ntamo. Lahnaoja työskentelee Pyhäjoen kirjastotoimenjohtajana.


title: Ljubov Popova

text: Ljubov Sergejevna Popova (; 6. toukokuuta 1889 Ivanoskoje – 25. toukokuuta 1924 Moskova) oli venäläinen taidemaalari. Hän asui vuodesta 1912 Pariisissa ja työskenteli muun muassa Jean Metzingerin kanssa. Kubismista vaikutteita saanut Popova loi omaperäisen tyylin ja siirtyi esittävästä abstraktiin maalaukseen.


title: Håkan Poppius

text: Carl Gustav Håkan Poppius (s. 26. tammikuuta 1927) on suomalainen lääkäri ja professori emeritus.


title: Håkan Poppius

text: Poppiuksen vanhemmat olivat metsänhoitaja Carl Ivar Poppius ja Märta Wangel. Hän avioitui 1952 Birgit Maj Emilia Gebhardin kanssa. Poppius pääsi yliopilaaksi 1944 ja valmistui lääketieteen lisensiaatiksi 1954. Keuhkosairauksiin hän erikoistui 1958. 1950-luvun lopulla hän opiskeli myös Keski-Euroopassa ja Pohjoismaissa, 1962 hänestä tuli Marian sairaalan apulaislääkäri. Poppius oli Helsingin yliopiston tuberkuloosi- ja keuhkosairausopin professori 1981–1992.


title: Harras H. Porkka

text: Harras Hannes Porkka (18. marraskuuta 1892 – 13. toukokuuta 1975) oli suomalainen teollisuusneuvos. Hän oli puolustusvoimien pääesikunnan sotatalousossaston toimistoinsinööri 1936-1946, kauppa- ja teollisuusministeriön kotimarkkinateollisuuden toimistopäällikkö vuodesta 1946.


title: Harras H. Porkka

text: Hän oli Sotataloudellisen Seuran perustajia vuonna 1956.


title: Aleksi Mäkelä (jääkiekkoilija, 1995)

text: Aleksi Juhani Mäkelä (s. 8. helmikuuta 1995 Tampere) on suomalainen jääkiekkopuolustaja, joka pelaa Mestis-joukkue Lempäälän Kisassa. Hän on pelityyliltään peruspuolustaja.


title: Aleksi Mäkelä (jääkiekkoilija, 1995)

text: 4-vuotiaana jääkiekon aloittanut Mäkelä on Tampereen Ilveksen oma kasvatti. Hän toimi joukkueen C-nuorten varakapteenina kaudella 2010–2011, jolloin Mäkelä oli Ilveksen tehokkain puolustaja sekä runkosarjassa että SM-karsinnoissa. Kauden 2011–2012 hän vietti suurimmaksi osaksi joukkueen B-nuorissa, mutta Mäkelä vahvisti myös kevätkaudella Ilveksen B2-nuoria, jotka voittivat kauden päätteeksi SM-hopeaa. Hän oli B2-nuorten SM-sarjan pudotuspelien tehokkain puolustaja Tapparan Jere Marjamäen kanssa tehoilla 4+6=10.


title: Aleksi Mäkelä (jääkiekkoilija, 1995)

text: Mäkelä oli kaudella 2012–2013 Ilveksen A-nuorten tehokkain puolustaja Mikke Levon kanssa tehoilla 8+9=17. Hän debytoi SM-liigassa 19. helmikuuta 2013 Porin Ässiä vastaan. Mäkelä sai ottelussa jääaikaa 15.19 minuuttia. Hän vakiinnutti debyyttinsä jälkeen loppukaudeksi paikkansa Ilveksen SM-liigajoukkueen kokoonpanossa, jossa Mäkelä teki seitsemässä runkosarjaottelussa tehot 1+1=2 sekä kolmessa liigakarsintaottelussa yhden syöttöpisteen. Hänen liigauransa avausmaali syntyi 9. maaliskuuta 2013 ylivoimalla Espoo Bluesia vastaan. Mäkelä palkittiin ottelun "Ilta-Sanomien" kahden tähden tähtipelaajana. Huhtikuussa 2013 hän teki kolmivuotisen jatkosopimuksen Ilveksen kanssa.


title: Aleksi Mäkelä (jääkiekkoilija, 1995)

text: Dallas Stars varasi Mäkelän seitsemännellä kierroksella 182. pelaajana . Hän joutui käsivamman takia sivuun jo ennen kautta 2013–2014 ja palasi sitä seuranneen keskivartalovamman jälkeen kaukaloihin vasta tammikuussa 2014. Mäkelä pelasi kauden aikana kaikkiaan vain yhdeksän SM-liigaottelua ja miesten pelejä kertyi myös kolmen Mestis-ottelun verran lainalla Lempäälän Kisassa. Suurimman osan peleistään hän pelasi kuitenkin Ilveksen A-nuorissa, joissa Mäkelä pelasi 25 runkosarjaottelua. Varsinaisella SM-liigan tulokaskaudellaan 2014–2015 hän teki 30 runkosarjaottelussa kuusi syöttöpistettä. Mäkelä pelasi kauden aikana myös seitsemän ottelua lainalla LeKissä. Kaudella 2014–2015 hän pelasi Ilvekssä 42 ottelua ja LeKissä 11 ottelua.


title: Aleksi Mäkelä (jääkiekkoilija, 1995)

text: Kaudeksi 2016–2017 Mäkelä siirtyi kaksivuotisella sopimuksella Porin Ässiin. Hän jakoi pudotuspelien ensimmäisellä kierroksella joukkueen sisäisen tehotilaston voiton Niko Ojamäen ja Mikael Sahan kanssa lukemalla +1.


title: Aleksi Mäkelä (jääkiekkoilija, 1995)

text: Mäkelä siirtyi kaudeksi 2018–2019 vuoden mittaisella sopimuksella Lempäälän Kisan Mestis-joukkueeseen.


title: Aleksi Mäkelä (jääkiekkoilija, 1995)

text: Mäkelä pelasi alle 20-vuotiaiden MM-kilpailuissa vuonna 2015.


title: Remakat ritarit

text: Remakat ritarit on englantilainen animaatiosarja. Remakoiden ritarien jaksot kestävät noin kymmenen minuuttia.


title: Paskolammi (Ylöjärvi, Viljakkala)

text: Paskolammi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Paskolammi on osa Kyrösjärven lähialuetta.


title: Paskolammi (Ylöjärvi, Viljakkala)

text: Lampi on 300 metriä pitkä, 150 metriä leveä ja sen pinta-ala on 3.6 hehtaaria. Sen ympäristö on metsässä oleva painauma, jossa ranta on soistunutta ja paikoin avosuota. Siihen laskee metsäoja idästä ja Harhalanlammin laskuoja. Sen oma laskuoja lähtee lammen pohjoispäästä ja se laskee kilometrin verran Alhonlahteen Kyrösjärven Vilajakkalanselällä. Rantaviivan pituus on 750 metriä. Ranta on rakentamatonta aluetta, johon ei johda teitä.


title: Paskolammi (Ylöjärvi, Viljakkala)

text: Alue on vuonna 2007 rauhoitettu yksityinen luonnonsuojelualue, jonka raja seuraa tiiviisti lammen rantoja ja jonka pinta-ala on 5 hehtaria. Se on perustettu yhdessä Harhalanlampeen ja Alhonlahden-Lippaanlahden suojelualueiden kansa tukemaan toisiaan lintujärvinä. Alueella sijaitsee joitakin rantaluhtia, joissa viihtyvät esimerkiksi ruokokerttunen, satakieli ja taivaanvuohi.


title: Paskolammi (Ylöjärvi, Viljakkala)

text: Vuoden 1796 isojakokartassa lammen nimi kirjoitettiin "Paskalammi" ja vuoden 1090 vesienjakokartassa "Tarpilanlampi". Harhalanlammin ja Paskolammin välinen ojan ympäristö oli tuolloin avattu niityille. Ennen vuotta 1841 suoritettiin ylempänä olleessa Harhalanlammilla järvenlasku, jota ei ole voitu tehdä perkaamatta järvien välistä uomaa ja todennäköisesti perkaamatta Paskolammin uomaa.


title: Harhalanlammi

text: Harhalanlammi eli Hiiroistenjärvi on Pirkanmaalla Ikaalisissa Harhalan- ja Hiiroisten kylien välissä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Harhalanlammi on osa Kyrösjärven lähialuetta.


title: Harhalanlammi

text: Järvi on 650 metriä pitkä, 500 metriä leveä ja sen pinta-ala on 15 hehtaaria. Se sijaitsee peltomaisemassa loivassa notkelmassa ja sen lähiympäristö on suota tai avosuota. Järveen laskee vain yksi pelto-oja, mutta sadevesistä kertyy peltomaalla runsaasti pintavaluntaa. Sen laskuoja on suoraksi kaivettu ja 450 metriä pitkä yhdysoja Paskolammiin, josta vesi valuu Alhonlahden kautta Kyrösjärven Viljakkalanselälle. Vesi vaihtuu hitaasti, sillä järven veden laskennallinen viipymä on 105 vuorokautta. Rantaviivan pituus on 1,8 kilometriä ja soisena sille ei ole rakennettu muita rakennuksia kuin itärannan kolme kiinteistöä. Läheiset maatilat sijaitsevat hieman kauempana rannasta, mutta kaikille kiinteistöille johtaa tiet seututieltä 276. Rantoja on ruopattu muutamasta kohtaa, jotta vesirajassa olisi kiinteä ranta. Järvi on tulevaisuudessa soistumassa umpeen kiihtyvällä nopeudella.


title: Harhalanlammi

text: Lammin vedenlaatua on tutkittu vuosina 1976 ja 1980. Vesi oli väriltään melko rusekaa ja se sisälsi runsaasti humusta ja ravinteita. Talvisin vesi oli hapahkoa, mutta kesällä veden happamuudentaso oli taas normaali. Ympäristön peltovaltaisuus näkyy järven hyvänä puskurikykynä happamoitumuutta vastaan. Peltoviljelyn haittana on kuitenkin luonnollista korkeampi ravinnetaso. Pintavesien fosforiravinnepitoisuus vaiheli eri tutkimusajankohtina 40–46 µg/l ja typpipitoisuus 890–1 800 µg/l. Talvella 1976 veden lammen happitilanne oli heikentynyt voimakkaasti ja sitä voitiin pitää huononakin. Happi kului koko vesimassasta lähes loppuun ja pintavesissäkin se oli loppumassa. Tästä huolimatta sisäinen kuormitus jäi vähäiseksi. Kesällä alusvedessä oli hapen vähyyttä ja vähiten sitä oli syvänteessä. Happitalouden häiriö taittui nopeasti, sillä lampi on avoimella paikalla ja tuulet sekoittavat vedet aivan pohjaa myöten. Kesällä 1980 vedessä todettiin vain lievä lämpötilakerrostuneisuus. Harhalanlammi soveltuu virkistyskäyttöön välttävästi.


title: Harhalanlammi

text: Harhalanlammi on yksityinen luonnonsuojelualue, joka perustettiin vuonna 2007. Alueen pinta-ala on 19,5 hehtaaria ja se on perustettu tukemaan kahden muun suojelualueen Paskolammin ja Alhonlahden-Lippaanlahden lintujärvikokonaisuutta. Rannat muodostavat vaikeakulkuisia ja monimuotoisia rantaluhtia, jossa viihtyvät esimerkiksi ruokokerttunen ja satakieli.


title: Harhalanlammi

text: Järvellä on ollut erilaisia nimiä. Ennen sitä on kutsuttu myös "Hiiroisjärveksi" tai "Hietikkojärveksi". Vuoden 1909 vesienjakokartassa sillä oli nimi "Harhalan lampi". Ennen vuotta 1841 oli järvelle suoritettu järvenlasku, jonka vesijättömaita kuivatettiin ja sitten jaettiin osakkaiden kesken. Vuonna 1842 suoritettiin tällainen jako järven pohjoisrannalla ja vuonna 1855 sen etelärannalla.


title: Mauno T. Porkka

text: Mauno Tapani Porkka (s. 1927) on suomalainen seismologi ja emeritusprofessori. Hän oli Oulun yliopiston geofysiikan professori 1972–1988. Aiemmin hän oli Luonnontieteellisen keskusmuseon seismologi 1960–1970.


title: Porovesi

text: Porovesi on järvi Iisalmessa. Se kuuluu Iisalmen reittiin, ja sen laajuus on 19 neliökilometriä. Siihen virtaavat lännestä Kiuruveden reitin vedet Haapajärven kautta, pohjoisesta Iijärven vedet Koljonvirran kautta ja idästä Sonkajärven reitin vedet Kilpijärven Palosvirran kautta. Se laskee Nerkoonjärven kautta Onkiveteen.


title: Lauri Pohjakallio

text: Lauri Pohjakallio (s. 14. lokakuuta 1944 Jokioinen) on suomalainen arkeologi, joka on toiminut Lounais-Hämeen museon (vuodesta 2006 Forssan museo) johtajana. Pohjakallio on edistänyt etenkin Lounais-Hämeen paikallishistorian tutkimusta ja on perehtynyt erityisesti alueen esihistoriaan. Hän on toiminut Lounais-Hämeen Kotiseutu- ja Museoyhdistyksen julkaiseman Lounais-Hämeen Kotiseutu- ja Museoyhdistyksen vuosikirjan toimittajana ja on ollut Suomen arkeologisen seuran julkaiseman Muinaistutkija-lehden vastaava toimittaja vuosina 1988–1995.


title: Yochanan Afek

text: Yochanan Afek (s. 16. huhtikuuta 1952) on israelilainen shakinpelaaja, shakkitehtävien laatija, shakkivalmentaja ja -kirjailija. Pelaajana hän sai 1993 kansainvälisen mestarin arvon ja laatijana tehtäväshakin suurmestarin arvonimen 2015.


title: Yochanan Afek

text: Yochanan Afek syntyi Tel Avivissa. Hän oppi shakin säännöt jo nuorena. Teini-iässä hän pääsi israelilaisten shakkilegendojen Moshe Czerniakin ja Yair Kraidmanin oppilaaksi. Näiden valmennuksensa hänen pelivahvuutensa kehittyi. Hän oli alusta lähtien monipuolisesti mukana shakin eri aloilla. 16-vuotiaana hän oli ensimmäisen kerran shakkiturnauksen järjestäjänä. Pelaajana hän on edustanut Israelia shakkiolympialaisissa. Hän on myös osallistunut useisiin kansainvälisiin turnauksiin (mm. Lloyds Bank-turnaus, Mansaaren turnaus ja Hastingsin kv. turnaus). Hän pelaa edelleen aktiivisesti.


title: Yochanan Afek

text: Vaikka Afek on vahva pelaaja, hänet tunnetaan paremmin shakkitehtävien laatijana. Hän on laatinut yli 400 tehtävää (300 lopputehtävää ja noin 100 muuta tehtävää), joista huomattava osa, noin 120 tehtävää, on palkittu kansallisissa ja kansainvälisissä laadintakilpailuissa. Afekin laatijaura alkoi vuonna 1967, kun hän julkaisi ensimmäisen shakkitehtävänsä. Laadinnan kansainvälisen mestarin tittelin hän sai 1989. Hänen uransa huipentui, kun hänelle 2015 myönnettiin FIDE-albumeissa julkaistujen tehtävien (albumipistevaatimus vähintään 70 pistettä; Afek on kerännyt 75 pistettä) perusteella tehtäväshakin suurmestarin arvo.


title: Yochanan Afek

text: Afek on historian 7. laatija, joka saavutti suurmestarin arvon lopputehtävien ansiosta. (Muut ovat David Gurgenidze (Georgia), Oleg Pervakov ja Nikolai Kralin (Venäjä), Jan Rusinek (Puola), Emilian Dobrescu ja Virgil Nestorescu (Romania).) Afekin arvonimi myönnettiin elokuussa 2015 Ostródassa, Puolassa pidetyssä maailman tehtäväshakillisen järjestön ("World Federation for Chess Compositions",WFCC) kongressissa. Afek edusti kongressissa syntymämaataan Israelia ja toimi lopputehtäviin erikoistuneen alakomitean puheenjohtajana. Kongressin yhteydessä järjestettiin 8. ARVES-laadintakilpailu, johon hän osallistui tehtävällään. Laatimisen lisäksi Afek on ansioitunut shakkitehtävien ratkaisijana. Hän sai ratkaisemisen FIDE-mestarin arvon 2005.


title: Yochanan Afek

text: Toimitsijana Afekilla on lähishakissa kansainvälisen tuomarin arvo. Tehtäväshakissa hän sai 1988 kansainvälisen tehtävätuomarin arvon pätevyysalanaan lopputehtävät.


title: Yochanan Afek

text: Afek on ainoa henkilö, jolle on myönnetty viisi kansainvälistä arvonimeä shakin eri alueilla.


title: Yochanan Afek

text: Pelaajana ja toimitsijana:


title: Yochanan Afek

text: Tehtäväshakissa:


title: Yochanan Afek

text: Nykyisin Afek asuu Amsterdamissa, Hollannissa.


title: Yochanan Afek

text: Sivutoimenaan Afek valmentaa shakinpelaajia. Valmentajana hän on viihdyttävä ja hänellä on mainio huumorintaju. Hän on myös kirjoittanut useita shakkikirjoja ja avustanut monia lehtiä. Hän on toimittanut mm. "CHESS Magazine"-nimistä lehteä ja hänellä on lopputehtäväpalsta "The Problemistissa".


title: Forssan museo

text: Forssan museo (vuoteen 2006 Lounais-Hämeen museo) on Forssan kaupungin ylläpitämä kotiseutumuseo Forssassa. Forssan kaupunki on vastannut museon toiminnasta vuoden 2010 alusta. Sitä ennen museon toiminnasta vastasi Lounais-Hämeen Kotiseutu- ja Museoyhdistys. Museo aloitti toimintansa Forssan yhteiskoulun tiloissa vuonna 1924 ja toimi sittemmin vuodesta 1929 toiseen maailmansotaan asti Viksbergin meijerin tiloissa. Sotavuodet museo oli suljettuna ja aloitti toimintansa uudelleen vuonna 1945 Uuden teatteritalon yläkerrassa. Vuodesta 1980 museo on toiminut Finlayson-Forssa-yhtiön entisessä pumpulimakasiinissa Forssan kehräämöalueella. Forssan museolle myönnettiin Vuoden museo -palkinto keväällä 2014.


title: Forssan museo

text: Museon nykyinen perusnäyttely "Kirjavan kankaan kaupunki" kertoo elämästä tehdasyhdyskunnassa ja sitä ympäröivällä maaseudulla.


title: Forssan museo

text: Vuosina 1997–2006 nimellä Forssan museo toimi Forssan tekstiiliteollisuuden perintöä esittelevä museo, joka vuoden 2006 jälkeen toimi nimellä Tekstiilimuseo Tyyki ja tuli Forssan kaupungin omistukseen yhdessä Ronttismäen tehtaalaismuseon kanssa vuonna 2010. Nykyään Tekstiilimuseo Tyyki on toistaiseksi suljettu.


title: Karvanleikkuukone

text: Karvanleikkuukone on toimintaperiaatteeltaan hiustenleikkuukonetta vastaava eläinten karvan leikkuuseen käytetyy kone. Karvanleikkuukoneita on saatavilla ainakin lehmille, hevosille, lampaille ja koirille. Koirien tapauksessa koneesta voidaan käyttää myös nimitystä trimmauskone. Lampaiden tapauksessa karvanleikkukone korvaa aiemmin käytössä olleet käsikäyttöiset keritsimet.


title: Jeffrey Evans

text: Jeffrey Richard de Corban Evans, "Mountevans 4. paroni" (s. 13. toukokuuta 1948), on brittiläinen laivameklari, jäsen lainsäätäjän ja Lontoon Cityn ylipormestari (2015–2016).


title: Yrjö (kirjasarja)

text: Yrjö on nimimerkki Jammun eli toimittaja Erkki Kanervan kirjoittamista murrepakinoista koostuva kirjasarja, jonka teoksia on julkaistu yhteensä 39 vuodesta 1969 lähtien. Toistaiseksi viimeisin ilmestyi kahdeksan vuoden tauon jälkeen syksyllä 2014. Sarjan teoksia on yhteensä painettu yli miljoona kappaletta ja yksittäisiä kirjoja on parhaimmillaan myyty noin 60 000. Kanerva on itse myös kuvittanut kaikki teokset. Niiden kustantajana on toiminut muun muassa Lehtimiehet Oy.


title: Yrjö (kirjasarja)

text: Pakinoiden nimihenkilö on Tampereelle muuttanut tehdastyöläinen Yrjö. Muita hahmoja ovat muun muassa hänen poikansa Pikku-Ykä, veli Ville, työkaveri Vikki sekä Yrjön kotiseudulla asuva Tanhuan vaari, joka sisällissodan aikana kuului punakaartiin. Yrjön lisäksi myös muut hahmot toimivat toisinaan kertojina.


title: Yrjö (kirjasarja)

text: Ensimmäinen Yrjö-pakina julkaistiin sosiaalidemokraattisessa "Kansan Lehdessä", jonka jälkeen Kanerva siirtyi kaupunkilehti "Tamperelaisen" pakinoitsijaksi ja sieltä edelleen "Hymy"-lehteen. Yrjö-sarjan julkaisu aloitettiin vuonna 1969, mutta yksi pakina oli mukana jo Kanervan 1966 ilmestyneessä kokoelmassa "Hermonauru". Kirjoja julkaistiin vuosittain aina vuoteen 1999 saakka ja jälleen 2001–2006, jonka jälkeen Kanerva ilmoitti kyllästyneensä Yrjö-pakinoihin, pitäen niiden kirjoittamisessa noin seitsemän vuoden tauon. Kanerva aloitti pakinoiden kirjoittamisen uudelleen syksyllä 2013, jolloin niitä alettiin jälleen julkaisemaan "Tamperelaisessa". Hän kirjoitti tarinat pitkään Längelmäen murteella, kunnes kirjoitustaukonsa jälkeen vaihtoi Tampereella Amurin kaupunginosassa Kanervan lapsuus- ja nuoruusvuosinaan puhuttuun murteeseen. Pohjoishämäläisen murteen Kanerva omaksui viettäessään lapsuutensa kesiä Längelmäellä 1940- ja 1950-luvuilla, mutta oli vanhemmiten jo unohtanut sen lähes kokonaan.


title: Yrjö (kirjasarja)

text: Yrjö-pakinoita on myös ilmestynyt kahtena "Yrjö äänessä" -nimisenä kasettina, joissa lukijana toimi näyttelijä Kauko Helovirta.


title: Yrjö (kirjasarja)

text: Vuonna 1977 julkaistu "Yrjön halutut kalutut" sisältää viiden ensimmäisen kirjan pakinoita sekä kaikkien aikojen ensimmäisen Yrjö-pakinan, joka julkaistiin Kanervan 1966 ilmestyneessä "Hermonauru"-kokoelmassa. Myös vuoden 2005 "Yrjö ja muut juntit" koostuu aikaisemmin julkaistuista pakinoista.


title: HMS Africa (1781)

text: HMS Africa oli Britannian kuninkaallisen laivaston vuonna 1781 vesillelaskettu Inflexible-luokan 64-tykkinen kolmannen luokan linjalaiva.


title: HMS Africa (1781)

text: Alus tilattiin 11. helmikuuta 1778 Adams and Barnardilta Deptfordista ja Amiraliteetti vahvisti tilauksen 29. helmikuuta. Sen köli laskettiin 2. maaliskuuta ja alus laskettiin vesille 11. huhtikuuta 1781. Alus valmistui ja se varustettiin heinäkuussa Deptfordissa ja Woolwichissa. Sen valmistuskustannukset olivat 39 003 puntaa 24 shillinkiä ja 7 pennyä, mikä sisälsi takiloinnin ja varustamisen.


title: HMS Africa (1781)

text: Yhdysvaltain vapaussodassa alus lähetettiin alkuvuodesta 1782 Intiaan kommodori Sir Richard Bickertonin viiden aluksen osastossa, joka ei kuitenkaan kerennyt vuoden 1782 taisteluihin. Alus osallistui 1783 vapaussodan viimeiseen meritaisteluun Cuddaloressa. Se palasi Britteinsaarille saatuaan tiedon rauhan solmimisesta.


title: HMS Africa (1781)

text:
Napoleonin sodissa alus osallistui lokakuussa 1805 Trafalgarin taisteluun päällikkönään Henry Digby. Alus saapui taistelualueelle tietämättä Nelsonin taistelusuunnitelmaa ja se taisteli perinteisen linjataistelun mukaisesti vaihtaen täyslaitaisia ranskalais-espanjalaisen laivaston alusten kanssa.
Tykkivenesodassa aluksen päällikkönä oli John Barrett. Alus suojasi 15. lokakuuta 1808 Karlskronasta lähtenyttä 137 kauppa-alukseen saattuetta apunaan mörssärialus "HMS Thunder" sekä kaksi tykein aseistettua prikiä. Saattue ankkuroi 20. lokakuuta Öresundiin Malmön edustalle. Puolilta päivin havaittiin Tanskan laivaston tykkiveneiden lähestyvän saattuetta ja "HMS Africa" saapui estämään niitä. Tanskalaiseen kommodori J. C. Kriegerin johtamaan osastoon kuului 25 tykkivenettä ja seitsemän aseistettua purtta, joissa oli yhteensä noin 70 raskasta tykkiä ja noin 1600 miestä.


title: HMS Africa (1781)

text: Puoli kaksi tuuli tyyntyi estäen "HMS African" liikkumisen. Tykkiveneet ryhmittyivät linjalaivan tykkien katveisiin ja tykkituli alusten välillä jatkui pimeän tuloon. "HMS Africalla" sai surmansa yhdeksän ja 51 haavoittui mukaan lukien aluksen päällikkö. Alus oli niin pahoin vaurioitunut, että sen piti palata Karlskronaan korjattavaksi. Saattue kuitenkin pääsi määränpäähänsä.


title: HMS Africa (1781)

text: Vuoden 1812 sodassa aluksen päällikkönä oli John Bastard ja se kuului Sir Philip Broken laivueeseen, joka ajoi sodan alussa tuloksetta takaa 'USS Constitutionia".


title: HMS Africa (1781)

text: Alus romutettiin toukokuussa 1814 Portsmouthissa.


title: Dreadnought-luokka (linjalaiva)

text: Dreadnought-luokka oli Britannian kuninkaallisen laivaston kolmen aluksen muodostama 98-tykkinen toisen luokan linjalaivaluokka, jonka alukset suunnitteli Sir John Henslow.


title: Dreadnought-luokka (linjalaiva)

text: Sir John Henslow'n suunnitelma uudeksi alustyypiksi hyväksyttiin Amiraliteetissa 20. maaliskuuta 1788. Luokan neljäs alus HMS "Ocean", joka tilattiin 9. joulukuuta 1790, tilattiin uudelleen muutetun suunnitelman mukaisena vuonna 1797. Luokan alukset uudelleen luokiteltiin 12 naulan toisen luokan linjalaivoiksi vuonna 1808 ja 104-tykkisiksi ensimmäisen luokan linjalaivoiksi helmikuussa 1817.


title: Dreadnought-luokka (linjalaiva)

text: Luokan aseistuksena oli alimmalla tykkikannella 28 kappaletta 32 naulan, keskimmäisellä tykkikannella 30 kappaletta 18 naulan ja yimmällä tykkikannella 30 kappaletta 12 naulan tykkiä. Puolikannella oli kahdeksan ja etukannella kaksi 6 naulan tykkiä. 6 naulan tykit vaihdettiin 12 naulan tykkeihin vuonna 1792.


title: Dark Sun

text: Dark Sun on Dungeons & Dragons -roolipelin kampanjamaailma, joka sijoittuu post-apokalyptiselle aavikkoplaneetta Athakselle. TSR, Inc. julkaisi sen vuonna 1991. Wizards of the Coastin uusintajulkaisu Dungeons & Dragonsin neljännen version säännöille ilmestyi vuonna 2010.


title: Dark Sun

text: Ankara ilmasto ja noitakuninkaiden tyrannia ovat luoneet Athakseen korruptoituneen ja väkivaltaisen kulttuurin, jossa orjuus on yleistä. Taikuuden käyttö aiheuttaa vakavia ympäristövahinkoja.


title: Dark Sun

text: Hahmotkin ovat erilaisia verrattuna muihin fantasiamaailmoihin, esimerkiksi haltiat ("elves") ovat epäluotettavia ja hobitit ("halflings") kannibaaleja. Jumaluudet katosivat vuosisatoja sitten.


title: Dark Sun

text: Tarina alkaa ajasta jolloin aurinko oli sininen ja maailma täynnä vettä. Tähän aikaan puolituiset olivat planeetan ainoita asukkaita, mutta heidän käyttämänsä taikuus aiheutti Ruskeana aaltona tunnetun ympäristöonnettomuuden (), joka lähes tuhosi meren. Puolituiset onnistuivat taikuutensa avulla keräämään auringon energiaa Ruskean aallon torjumiseen, mutta tämä aiheutti auringon muuttumisen keltaiseksi ja meren tilalle tuli rehevää kasvillisuutta. Eloon jääneistä puolituisista syntyivät muut humanoidirodut ja loput vetäytyivät eristyksiin vuorille unohtaen ennen mahtavan sivilisaationsa.


title: Dark Sun

text: Seuraavana aikana syntyi mahtava Rajaat-olento, joka keksi noituuden. Toinen hänen keksimänsä tekniikka suojeli luontoa ja toinen tuhosi sitä. Hän suunnitteli muiden rotujen paitsi puolituisten tuhoamista, jota varten hän loi 15 "Champion"-olentoa. Tästä alkoi "Cleansing Wars" -aika. Championit nousivat kapinaan ja vangitsivat Rajaatin varjoulottuvuuteen. Rajaatin ja championeiden käyttämä taikuus autioitti maata ja muutti sen polttavaksi aavikoksi. Championeista tuli noitakuninkaita, jotka jakoivat selvinneet kaupunkivaltiot keskenään.


title: Dark Sun

text: Dark Sunia käytetään videopeleissä , ja .


title: Johanna Nordblad

text: Johanna Nordblad (s. 1975) on suomalainen urheilija, joka edustaa Suomea vapaasukelluksessa maajoukkuetasolla kilpailijana. Hän on myös toiminut miesten maajoukkueen valmentajana vuoden 2014 MM-kisoissa Italiassa . Lisäksi hän on pitänyt hallussaan pituussukelluksen maailmanennätystä .


title: Johanna Nordblad

text: Johanna on lajin pioneereja Suomessa. Hän aloitti laitesukelluksen 1990-luvulla ja kokeili vapaasukellusta vuosituhannen vaihteessa. Vapaasukelluksessa "vapauden" tunne kiehtoi Johannaa, eikä hän ole harrastuksen aloitettuaan enää suostunut käyttämään laitteita sukeltaessaan .


title: Johanna Nordblad

text: Vapaasukellustausta innoitti Johannaa kokeilemaan myös jään alla tapahtuvaa vapaasukellusta. Keväällä 2015 hän teki 50 m sukelluksen jään alla pukeutuneena pelkkään uimapukuun. Tämä on pisin naisen tekemän sukellus jään alla uimapuvussa .


title: Puttegga

text: Puttegga (myös Pyttegga) on Møren ja Romsdalin läänin korkein vuori, Rauman ja Norddalin kuntien rajalla, Norjassa. Huipun korkeus merenpinnan tasosta on 1 999 metriä. Se on osa Skandeihin kuuluvaa Tafjordfjellan vuoristoa.


title: Näköpiiri (1999–2002)

text: Näköpiiri oli suomalainen yhteiskunnallinen aikakauslehti, joka ilmestyi vuosina 1999–2002. ”Metapoliittinen” lehti ei määritellyt itseään minkään aatesuunnan edustajaksi, mutta lehden sivuilla käsiteltiin myönteisessä valossa niin sanottua kolmas tie -ajattelua, nationalismia, kommunitarismia ja niin sanottua uutta oikeistoa sekä kritisoitiin arvo- ja talousliberalismia, avointa maahanmuuttopolitiikkaa ja monikulttuurisuutta.


title: Näköpiiri (1999–2002)

text: Lehti ilmestyi elinaikanaan vain kolme kertaa. Neljäs numero jäi julkaisematta.


title: Näköpiiri (1999–2002)

text: Lehteä julkaisi Julkaisuyhdistys Edistys ry. Lehden perustaja ja vastaava toimittaja oli Tapio Linna. Toimitukseen kuuluivat Tapio Linna, Pekka Palolahti ja Rami Leskinen.


title: William Marttila

text: William Erick Marttila (6. maaliskuuta 1884 Simo – 1963 Palm Beach, Florida) oli amerikansuomalaisen työväen- ja osuustoimintaliikeen vaikuttaja sekä maatalouden tutkija.


title: William Marttila

text: Marttila kävi kansakoulun, oli sepän opissa ja liittyi Kemin työväenyhdistykseen. Vuonna 1900 hän muutti Yhdysvaltoihin, jossa hän opiskeli maatalousopistossa. Marttila liittyi amerikansuomalaiseen työväenliikkeeseen vuonna 1906. Hän työskenteli "Toverin", "Työmiehen" ja "Eteenpäin"-lehden liikeenhoitajana sekä perustamansa "Pelto ja Koti" -lehden toimittajana. Amerikan Suomalaisen Sosialistijärjestön suuntataisteluissa vuonna 1914 Marttila kuului radikaaleihin ja 1920-luvulla kommunisteihin, joista hän erosi vuonna 1931.


title: William Marttila

text: Marttila oli perustamassa useita osuusliikkeitä, työskenteli niiden liikkeenhoitajana ja kirjoitti ahkerasti osuustoiminnasta. Hänen kirjallisesta tuotannostaan merkittävin on "Maataloudellinen käsikirja".


title: Jane Austen populaarikulttuurissa

text: Kirjailija Jane Austenin teokset ja hänen henkilöhahmonsa on vaikuttanut monella tavalla populaarikulttuuriin. Austenin teoksista on tehty useita elokuva- ja televisiosovituksia ja hän on myös itse esiintynyt hahmona eri sovituksissa.


title: Carnatic-luokka

text: Carnatic-luokka oli Britannian kuninkaallisen laivaston kahdeksan aluksen muodostama 74-tykkinen kolmannen luokan linjalaivaluokka, jonka alukset pohjautuivat Ranskan laivastolta vallattuun vuonna 1761 "Courageuxiin".


title: Carnatic-luokka

text: Luokan alukset pohjautuivat "HMS Bellonan" Ranskan laivastolta Vigon taistelussa 13. elokuuta 1761 valtaamaan "Courageuxiin". Ranskalaisaluksen oli suunnitellut Jean Geoffroy ja se oli valmistettu vuonna 1751 Brestissä.


title: Carnatic-luokka

text: Carnatic-luokan neljän ensimmäisen aluksen aseistuksena oli alemmalla tykkikannella 28 kappaletta 32 naulan ja ylemmällä tykkikannella saman verran 18 naulan tykkejä. Lisäksi puolikannella oli neljätoista ja keulakannella neljä 9 naulan tykkiä. Kahden seuraavan hieman pidennetyn aluksen aseistus oli tykkikansilla sama, mutta puolikannelle sijoitettiin kaksi yhdeksän naulan tykkiä ja kaksitoista 32 naulan karronadia. Lisäksi keulakannella oli kaksi yhdeksän naulan tykkiä ja kaksi 32 naulan karronadia sekä peräkannella kuusi 18 naulan karronadia. Kaksi viimeistä alusta muodostavat toisinaan oman Blake-luokan. Niiden tykkikansia oli pidennetty :ä ja niiden valmistukseen oli käytetty Holsteinista hankittua puutavaraa. Alusten puolikansille asennettiin neljä 12 naulan tykkiä ja kymmenen 32 naulan karronadia. Etukannella oli neljä 12 naulan ja kaksi 32 naulan karronadia sekä takakannella kuusi 18 naulan karronadia.


title: Jonny Lee Miller

text: Jonathan "Jonny" Lee Miller (s. 15. marraskuuta 1972 Kingston upon Thames, Lontoo), on näyttelijä, joka on esiintynyt useissa menestyneissä elokuvissa ja televisiosarjoissa.


title: Jonny Lee Miller

text: Millerin isoisä on näyttelijä Bernard Lee.


title: Veikkolan pesäpallostadion

text: Veikkolan pesäpallostadion on Lappajärvellä sijaitseva pesäpallokenttä. Naisten Superpesis-seura pelaa kentällä kotiottelunsa.


title: Veikkolan pesäpallostadion

text: Vuonna 1920 Lappajärven Veikot osti suojekuskunnan kanssa tontin ja ensimmäiset yleisurheilukilpailut kentällä käytiin vuonna 1921. Stadio Nissin valmistuttua vuonna 1985 kenttä on jäänyt yksinomaan pesäpallokentäksi. Hiekkatekonurmi valmistui kentälle kesällä 2011 ja samalla kenttä nimettiin Veikkolaksi. Naisten Superpesis-joukkueen noustua Superpesikseen kaudeksi 2017 päätettiin syksyllä 2016 purkaa vanha huoltorakennus ja rakentaa uusi huoltorakennus ja kuuluttamo sekä laajentaa katsomoita.


title: Duodecimin Nuoren tutkijan palkinto

text: Duodecimin Nuoren tutkijan palkinto on lääkäriseura Duodecimin joka toinen vuosi myöntämä palkinto alle 38-vuotiaalle lääketieteen tutkijalle. Palkinnon arvo on 10 000 euroa, puolet Matti Äyräpään palkinnon summasta. Duodecim-seuran hallitus valitsee palkinnon saajan Suomen Lääketieteen Säätiön stipendivaliokunnan tekemän ehdotuksen pohjalta.


title: Kaby Lake

text: Kaby Lake on Intelin koodinimi 14 nanometrin Skylake-mikroarkkitehtuurin seuraajalle. Kaby Lake tuli markkinoille vuoden 2017 tammikuussa.


title: Kaby Lake

text: Kaby Laket tuovat mukanaan uutta Intel Optane -muistitekniikka RAM-kampoihin. Optanen lupaillaan pienentävän RAM-muistin viivettä kymmenistä mikrosekunneista kymmeniin nanosekunteihin.


title: Kaby Lake

text: Kaby Laket tulevat olemaan yhteensopivia vanhempien Skylake-yhteensopivien emolevyjen kanssa. Tällöin ei kuitenkaan pystytä hyödyntämään Optane-tekniikkaa.


title: Kaby Lake

text: Kaby Lake lisää koneeseen natiivin USB 3.1 -tuen, jonka takia Skylake-emolevyt tarvitsivat kolmannen osapuolen lisätarvikkeen tukeakseen USB 3.1 -portteja. Se sisältää myös uuden grafiikka-arkkitehtuurin parantaakseen tehoa 3D-grafiikassa ja 4K-videon toistossa.


title: Kaby Lake

text: Kaby Lake tuo mukanaan myös natiivin HDCP 2.2 -tuen.


title: 4-tert-butyylikatekoli

text: 4-tert-butyylikatekoli (CHO) on katekolin johdannaisiin kuuluva aromaattinen orgaaninen yhdiste. Yhdistettä käytetään polymeeriteollisuudessa hapettumisenestoaineena ja estämään eräiden monomeerien polymeroitumista varastoinnin aikana.


title: 4-tert-butyylikatekoli

text: 4-"tert"-butyylikatekoli on huoneenlämpötilassa vaaleankeltaista kiteistä ainetta, joka liukenee hieman veteen ja jolla on taipumus muodostaa veden kanssa niin kutsuttuja konjugaattiliuoksia. Vettä paremmin yhdiste liukenee orgaanisiin liuottimiin muun muassa etanoliin, kloorattuihin hiilivetyihin ja aromaattisiin hiilivetyihin.


title: 4-tert-butyylikatekoli

text: 4-"tert"-butyylikatekolia valmistetaan katekolin ja isobuteenin välisellä Friedel–Crafts-alkylointireaktiolla.


title: 4-tert-butyylikatekoli

text: Yhdistettä käytetään estämään eräiden monomeerien kuten styreenin ja butadieenin polymeroituminen varastoinnin aikana ja sitä lisätään myös polybutadieenin ja polystyreenin valmistusprosessiin hallitun polymeroinnin aikaansaamiseksi. Esimerkiksi styreeniin lisätään polymerisaatioinhibiittoriksi 4-"tert"-butyylikatekolia 10–50 mg/kg. Yhdiste toimii myös polymeerien hapettumisestoaineena ja hapettumisenestoaineena hajusteissa.


title: Sepänlampi (Ikaalinen)

text: Sepänlampi on Pirkanmaalla Ikaalisissa Sipsiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Sepänlampi on osa Kyrösjärven lähialuetta.


title: Sepänlampi (Ikaalinen)

text: Sen pituus on 250 metriä, leveys 150 metriä ja sen pinta-ala on 2,3 hehtaaria. Lampi sijaitsee peltomiseman keskellä ja sen lähiympäristö on suota. Siihen ei laske yhtään ojaa ja sen laskuoja lähtee lounaiskulmasta ja virtaa 500 metriä laskien Kyrösjärven Majoosselällä Kirkkolahteen. Rantaviiva on 600 metriä pitkä. Rantaan ei ole rakennettu mitään eikä sinne johda tietä. Lähimmät rakennukset kuuluvat läheiselle Sepän maatilalle.


title: Iso Särkijärvi (Ikaalinen)

text: Iso Särkijärvi on Pirkanmaalla Ikaalisissa Riitialan Särkiperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Iso Särkijärvi on osa Kyrösjärven lähialuetta.


title: Iso Särkijärvi (Ikaalinen)

text: Se on 100 metriä pitkä ja 50 metriä leveä lampi, joka on jäänne suuremmasta kuivatetusta järvestä. Järven ympäristö on soistuvaa metsää ja länsipuoli päättyy laajan peltoaukean reunaan. Rannoilla ei ole rakennuksia eikä sinne johda teitä.


title: Iso Särkijärvi (Ikaalinen)

text: "Iso Särkijärvi" on piirretty Ikaalisten pitäjänkartassa 1800-luvulta melko suureksi järveksi. Se on ollut 10–20-kertainen "Wähä Särkijärveen" verrattuna, joka on nykyään isompi järvi kuin Iso Särkijärvi. Saman, mutta selkeämmillä väreillä, näkee isojakokartasta vuodelta 1812. Kartoilla oleva rantaviivan muoto seuraa varsin tarkasti vuonna 1911 toimitetun vesijättömaan jakoasiakirjan karttaa, joten kartturien hamottelemat järvet ovat hyvin piirrettyjä. Jakoasiakirjan mukaan Iso Särkijärven vesijättöalue oli 1,5 kilometriä pitkä ja 700 metriä leveä. Vesijätön kartassa on myös muutamia järveen liittyviä nimiä. Järvellä oli luoteikulmassa "Isosaari". Sen pohjoispuolella sijaitsi "Hirsitelanlahti" tai "Kirsitelanlahti". Järven koillikulmassa oli ison kokoinen "Tenkoolinlahti". Eteläpäässä, missä sijaitsi laskuojan luusua oli "Kaitalahti".


title: Iso Särkijärvi (Ikaalinen)

text: Vuonna 1876 haki tilanomistaja Konrad Örling ja yhdessä hankkeen muiden kumppanien kanssa lupaa laskea "Isosärkijärvi". Päätös kuivatuksesta saatiin seuraavana vuonna 1877 ja järvenlaskua tehtiin vuodesta 1881 alkaen 15 osakkaan voimin.


title: Iso Särkijärvi (Ikaalinen)

text: Vuonna 1901 täydennettiin aiemmin luotua isojakoa ja siinä toimituskartassa näkyy osittain lasketun "Särkijärven" rantaviivan muoto. Järven eteläpäässä on kaksi terävän muotoista lahtea, jotka työntyvät lounaaseen ja kaakkoon.


title: Iso Särkijärvi (Ikaalinen)

text: Vuosina 1911–1913 toimitettiin syntyneille vesijättömaille "sovintojakoa", kuten asiakirjassa mainitaan. Jakoperusteina olivat "kyläosuudet". Kartasta mitattuna "Särkijärvi" oli tuolloin 900 metriä pitkä ja 100–150 metriä leveä. Eteläpäässä työntyi kaakkoon 150 metriä pitkä lahti. Jaettavan vesijättömaan äärimitat olivat alkuperäisen järven mittainen, mutta keskellä ollutta vesialuetta ei vielä jaettu. Vesijättömaita olivat jakamassa 14 (18? ) tilaa.


title: Iso Särkijärvi (Ikaalinen)

text: Vuonna 1958 kokoontui taas samat 14 tilallista jakamaan loput kuivatetusta järvenpohjasta. Vuonna 1913 veden peitossa ollut alue oli nyt saatu lähes kuivaksi. Vain kaksi tai ehkä kolme pientä vesiallasta on jäänyt kuivattamatta.


title: Iso Särkijärvi (Ikaalinen)

text: Vuode 1959 peruskartassa kuivattaminen oli edistynyt niin, että järvestä oli jäljellä kaksi pientä lampea, joista nykyinen lampi oli suurempi. Vuoden 1984 peruskartassa ylempi lampi oli kartasta kadonnut ja isompi lampi oli pienentynyt.


title: Pihnarinlampi

text: Pihnarinlampi eli Pinnarinlampi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Pihnarinlampi on osa Pihnarinlammen valuma-aluetta.


title: Pihnarinlampi

text: Se on 450 metriä pitkä ja alle 100 metriä leveä järvi, joka sijaitsee metsämaastossa loivassa painanteessa. Sen rannat ovat suota ja paikoin avosuota. Lampeen laskee kolme suo-ojaa ja sen laskuoja Pihnarinluoma lähtee lammen eteläpäästä ja virtaa noin 5 kilometriä laskien Kyrösjärveen Ruskanselkään Kovelahdessa. Lammen rannalle on rakennettu yksi vapaa-ajan asunto, jolle johtaa metsäautotie valatieltä 23. Noin 200 metriä pohjoisessa järven ohittaa käytöstä poistettu Haapamäen ja Porin välinen rautatie ja 600 metriä pohjoisessa ohittaa sen valtatie 23. Parkanon ja Ikaalisten välinen raja kulkee 600 metriä lännessä.


title: Kaihtonjärvi

text: Kaihtonjärvi eli Kaiotonjärvi on Pirkanmaalla Ylöjärven Viljakkalan Hirvilahdessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kaihtonjärvi on osa Kyrösjärven lähialuetta.


title: Kaihtonjärvi

text: Järvi on 250 metriä pitkä, 50 metriä leveä ja sen pinta-ala on 2,2 hehtaaria. Se sijaitsee metsämaastossa notkossa ja sen lähirannat ovat avosuota. Siihen laskee yksi pelto-oja ja sen laskuoja lähtee järven pohjoispäästä ja virtaa 1,3 kilometriä Kyrösjärven Viljakkalanselälle Parvilahteen. Järven rantaviiva on 650 metriä pitkä. Järven rannassa tai sen lähellä ei ole rakennuksia eikä sinne johda teitä. Järven etelärantaan päättyy suuri pelto.


title: Kaihtonjärvi

text: Vuoden 1799 isojakokartassa lammella oli nimi "Kaitonjärvi". Se sijaitsi pitkänomaisen suon keskellä. Suot olivat tuolloin niittyä. Järvellä ei ollut laskuojaa, joka on kaivettu sille myöhemmin. Ilmeisesti ojan vuoksi lampi näyttää nykyään pienemmältä.


title: BMW 3-sarja (E30)

text: BMW E30 on BMW 3-sarjan toisen sukupolven malli, jota valmistettiin vuosina 1982–1993. Se korvasi edeltäneen E21-mallin ja seuraajaksi tuli E36. BMW E30 -mallin perusrakenteeseen perustuu myös avoauto BMW Z1.


title: BMW 3-sarja (E30)

text: BMW 3-sarja uudistui täysin vuoden 1982 lopussa. Ulkoiset muutokset edeltäjään verrattuna olivat kuitenkin vain pieniä. Suurin tekninen uudistus tehtiin takajousitukseen. Työn laatu oli yksityiskohtia myöten korkeatasoista ja ohjaamoergonomiassa uusi 3-sarja oli edelläkävijä. 3-sarjan hinnat olivat lähes Mercedes-Benzin tasolla, ja erityisesti suurempien moottorien lisähinnat olivat hyvin korkeita. Aluksi mallivaihtoehdot olivat 316 (90 hv), 318i (105 hv), 320i (125 hv) ja 323i (139 hv).


title: BMW 3-sarja (E30)

text: Täysin uutena korimallina 3-sarjaan esiteltiin neliovinen sedan vuonna 1984. Sekin oli kuitenkin kaksiovisen tavoin takaistuintiloiltaan varsin ahdas.


title: BMW 3-sarja (E30)

text: Vuonna 1985 malli 323i korvattiin 171-hevosvoimaisella 325i:llä. Markkinoille tulivat samaan aikaan myös nelivetoinen 325iX ja diesel 324d. Suorituskykyinen malli M3 esiteltiin syksyllä 1985. M3-mallissa oli nelisylinterinen 2,3-litrainen 200 hevosvoiman tehon tuottava moottori.


title: BMW 3-sarja (E30)

text: Alkuvuodesta 1987 myös 3-sarjaan saatiin 2,4-litrainen turbodiesel.


title: BMW 3-sarja (E30)

text: Syksyllä 1987 esiteltiin ensimmäinen 3-sarjan farmarimalli, joka oli nimeltään Touring. Farmari oli aluksi saatavana malleina 320i, 325i ja 324td. Myöhemmin valikoima täydentyi 318i:llä ja 316i:llä. Tavaratila Touringissa ei ollut erityisen suuri.


title: BMW 3-sarja (E30)

text: Vuosimallin 1988 3-sarjaa uudistettiin kevyesti. Muutoksia tehtiin esimerkiksi puskureihin ja takavaloihin. Ajovaloihin tuli uusi ellipsoiditekniikka. 318i-malliin tuli uusi suorituskykyisempi ja taloudellisempi M40-moottori, jossa on hyödynnetty V12-moottorin teknisiä ratkaisuja. Uuden moottorin teho oli 115 hevosvoimaa.


title: BMW 3-sarja (E30)

text: Keväällä 1988 1,8 litran kaasutinmoottorilla varustettu 316 korvattiin 1,6-litraisella M40-moottorilla varustetulla 316i:llä. Tehoa oli 102 hevosvoimaa ja vääntö kasvoi vanhaan moottoriin verrattuna huomattavasti. Syksyllä 1989 esiteltiin urheilullinen 318iS, jossa oli 136-hevosvoimainen neliventtiilimoottori.


title: Portin

text: Portin on muun muassa seuraavien suomalaisten henkilöiden sukunimi:


title: Antti Pramila

text: Antti Veli Juhani Pramila (21. tammikuuta 1951 Kuusamo – 20. joulukuuta 2006 Oulu) oli suomalainen tekniikantutkija ja professori. Hän oli vuosina 1984–1988 Tampereen teknillisen korkeakoulun lujuusopin professori ja vuodesta 1988 lähtien Oulun yliopiston lujuusopin ja mekaniikan professori. Hänen tutkimusalaansa ovat muun muassa tietokoneavusteinen lujuus- ja värähtelyanalyysi ja numeeristen menetelmien soveltaminen virtausmekaniikassa.


title: Abdelhamid Abaaoud

text: Abdelhamid Abaaoud (, 18. marraskuuta 1987 Sint-Jans-Molenbeek, Belgia – 18. marraskuuta 2015 Saint-Denis, Ranska) oli marokkolaistaustainen belgialainen islamilainen terroristi ja Isis-järjestön jäsen. Abaaoudia on epäilty useiden terrori-iskujen suunnittelusta, mukaan lukien Pariisin terrori-iskut marraskuussa 2015.


title: Abdelhamid Abaaoud

text: Abaaoudin isä muutti Marokosta Belgiaan vuonna 1975. Vuosina 2014–2015 Abaaoud taisteli Isisin puolesta Syyrian sisällissodassa. Hänen uskottiin olleen osallisena neljässä kuudesta Ranskassa vuoden 2015 aikana estetystä iskusta. Hän oli suunnittelemassa noin 130 ihmishenkeä vaatineita Pariisin terrori-iskuja marraskuussa 2015. Abaaoud kuoli viisi päivää noiden iskujen jälkeen poliisioperaatiossa Saint-Denisissä. Kuoleman vahvisti Pariisin syyttäjä François Molins.


title: Abdelhamid Abaaoud

text: Abaaoudilla uskottiin olleen läheiset välit Isisin johtajaan Abu Bakr al-Baghdadiin.


title: Nils Procopé

text: Nils Gabriel Procopé (1871–1941) oli suomalainen kenraalimajuri. Hän oli pääesikunnan päällikkö 1918, päämajoitusmestari 1919. Hänet ylennettiin 1923 kenraalimajuriksi.


title: Carl Procopé

text: Carl Albert Fredrik Procopé (1848–1920) oli suomalainen kenraalimajuri (ylennys 1920). Hän oli Uudenmaan tarkka-ampujapataljoonan komentaja 1895–1902.


title: Clemente Russo

text: Clemente Russo (s. 27. heinäkuuta 1982 Marcianise) on italialainen amatöörinyrkkeilijä ja olympiamitalisti. 181 senttimetriä pitkä ja 91 kilogrammaa painava Russo edustaa GS Fiamme Oroa ja kilpailee raskaassasarjassa.


title: Clemente Russo

text: Russo saavutti hopeaa vuoden 2008 kesäolympialaisista Pekingistä ja uusi saavutuksen vuoden 2012 kesäolympialaisissa Lontoossa. Vuoden 2004 kesäolympialaisissa Ateenassa Russo sijoittui yhdeksänneksi. MM-kilpailuista Russolla on kaksi kultaa, vuosilta 2007 ja 2013. EU-mestaruuskilpailuista Russolla on yksi kulta sekä yksi hopea ja Välimeren kilpailuista kaksi kultaa.


title: Clemente Russo

text: Russon valmentajana toimii nyrkkeilyn olympiamitalisti Francesco Damiani. Russo on naimisissa judoka Laura Maddalonin kanssa.


title: Prosenttiliike

text: Prosenttiliike on 1980-luvun alussa Suomessa syntynyt vapaa kansalaistoiminta. Sen tavoitteena oli nostaa Suomen kehitysapu Yhdistyneiden kansakuntien määrittelemälle tasolle, joka on 0,7 prosenttia kansantuotteesta. Halukkaat maksavat prosentin tuloistaan joka kuukausi jollekin järjestölle, joka antaa katastrofiapua, tekee kehitysyhteistyötä tai solidaarisuustyötä.


title: Prosenttiliike

text: Liikkeen ansiosta syntyi vuonna 1985 Kehitysyhteistyön palvelukeskus Kepa.


title: Pudasjärven maatalousoppilaitos

text: Pudasjärven maatalousoppilaitos oli Pudasjärvellä vuosina 1950–1993 toiminut maatalousalan oppilaitos, jossa peruslinjan yleisjakson jälkeen oli erikoistumislinjoja. Linjat olivat viljelijä-, viljelijä-koneenkorjaaja- ja karjanhoitajalinja. Tilan pinta-ala oli 739 hehtaaria, josta viljeltyä noin 50 hehtaaria.


title: Leo Mattson

text:
Leo Mattson (17. heinäkuuta 1887 Tornionjokilaakso, Ruotsi – 6. helmikuuta 1970 Lake Worth) oli amerikansuomalainen toimittaja ja työväenliikkeen aktivisti.
Metsätyöläisen perheeseen syntynyt Mattson muutti vuonna 1906 Yhdysvaltoihin, jossa hän työskenteli Michiganin ja Minnesotan kaivoksissa. Hän liittyi sosialistiseen liikkeeseen ja opiskeli Työväen Opistossa. Amerikan Suomalaisen Sosialistijärjestön suuntataisteluissa vuonna 1914 Mattson kuului radikaaleihin ja työskenteli sen jälkeen "Sosialistin" toimittajana. Myöhemmin Mattson toimi kommunistisessa Yhdysvaltain Suomalaisessa Sosialistijärjestössä ja International Workers’ Orderissa. Hän työskenteli "Uusi Kotimaa" ja "Eteenpäin" -lehtien toimittajana sekä "Työmiehen" päätoimittajana vuosina 1931–1935 ja 1945–1950.


title: Ville Juurikkala

text: Ville Akseli Juurikkala (s. 6. maaliskuuta 1980 Lohja) on suomalainen musiikkivideo- ja elokuvaohjaaja sekä valokuvaaja. Hän on valokuvannut promootiokuvia yli sadalle eri yhtyeelle tai artistille, muun muassa Slashille, Good Charlottelle, Nightwishille ja HIMille. Lisäksi hän on ollut tekemässä valokuvakirjoja eri yhtyeistä sekä ohjannut musiikkivideoita ja dokumentteja.


title: Ville Juurikkala

text: Ville Juurikkalan vanhemmat ovat elokuvaohjaaja Kaija Juurikkala ja SAK:n elinkeinojohtaja Matti Tukiainen. Ensimmäiset vuodet Juurikkala asui Lohjalla, mutta vanhempien eron jälkeen Juurikkala muutti Vantaalle äitinsä sekä veljensä kanssa. Teininä Juurikkala oli kiinnostunut mm musiikista, ja soitti kitaraa bändissä Evil Devil. Kuusitoistavuotiaana hän kiinnostui valokuvaamisesta. Lukion jälkeen Juurikkala pyrki opiskelemaan Taideteolliseen korkeakouluun, muttei saanut opiskelupaikkaa.


title: Ville Juurikkala

text: Juurikkala saattui näkemään ilmoituksen, jossa CITY-lehti etsi valokuvaajaa, hän lähetti kansionsa lehteen, ja sai työn. CITY-lehdessä Juurikkala sai mahdollisuuden kuvata paljon, ja sen työn kautta syntyi uutta työtä. Juurikkalaa pyydettiin muun muassa kuvaamaan ravintola Papà Giovannin ruokakirjaa. Tämän jälkeen The 69 Eyes -bändin Jussi ja Jyrki pyysivät Juurikkalaa mukaan Yhdysvaltoihin, Etelä-Amerikkaan sekä Aasiaan kuvaamaan heitä. Tämän tuotoksena syntyi bändikirja vuonna 2006, jonka jälkeen monet muutkin bändit halusivat tehdä samanlaisen, ja Juurikkala teki bändikirjan Nightwishille vuonna 2008. HIM, Hanoi Rocks sekä Apocalyptica käytti häntä hovikuvaajanaan, ja Apocalyptican kirja ilmestyi vuonna 2012.


title: Ville Juurikkala

text: Vuonna 2008 Juurikkala pääsi kiertuelle amerikkalaisen bändin Good Charlotten kanssa. Tästä seurasi muutto Los Angelesiin työn perään. Los Angelesissa ura lähti nousuun aivan uudella tavalla, ja sen lisäksi että Juurikkala kuvasi Good Charlotte -bändille, pääsi hän kuvaamaan esimerkiksi tunnetulle katutaitelijalle Kat Von D. Hän teki myös projekteja sellaisten artistien ja bändien kanssa kuin Guns N' Roses, Slash, Linkin Park sekä Chester Bennington.


title: Ville Juurikkala

text: Vuonna 2012 Juurikkala muutti takaisin Suomeen. Suomessa Juurikkala on tehnyt kuvaus- sekä videoprojekteja esimerkiksi Jesse Kaikurannan, Michael Monroen sekä Sonata Arctican kanssa. Juurikkala otti myös muotokuvan YK:n entisestä pääsihteeristä Ban Ki-Moon, tämän siirtyessä muihin tehtäviin. Hän on myös ottanut kuvia muun muassa F1-kuskista Mika Häkkinen.


title: Ville Juurikkala

text: Kesäkuussa 2017 Juurikkalalla oli näyttely Helsingin kaupungin taidemuseolla, jossa oli HIM-bändin kuvia. Jotkut kuvista ovat esillä New Yorkin Morrison Hotel Gallery:ssa marraskuussa 2017.


title: Ville Juurikkala

text:
Ville Juurikkala on naimisissa, ja hänellä on kaksi lasta. Hän asuu Lohjalla.
2007


Ville Juurikkala


title: Lauri Puhakka

text: Lauri Yrjö Wilhelm Puhakka (25. maaliskuuta 1921 Sortavala – 27. syyskuuta 1991) oli suomalainen tekniikantutkija ja emeritusprofessori. Hän oli Teknillisen korkeakoulun koneenrakennusopin, erityisesti höyrytekniikan, professori vuosina 1969–1981.


title: Lauri Puhakka

text: Lauri Puhakan isä oli poliitikko Yrjö Puhakka.


title: Jules Ladoumègue

text: Jules Ladoumègue (10. joulukuuta 1906 Bordeaux – 2. maaliskuuta 1973 Pariisi) oli ranskalainen keskimatkojen juoksija. Ladoumègue oli 1 000 metrin, 1 500 metrin, mailin ja 2 000 metrin maailmanennätyksen juoksija. Hän sai olympiahopeamitalin 1 500 metrillä Amsterdamin olympialaisissa vuonna 1928.


title: Jules Ladoumègue

text: Hän aloitti juoksemisen 5000 metrillä vuonna 1926, mutta siirtyi lyhyemmille matkoille vuotta myöhemmin 1927.


title: Polvenkylä

text: Polvenkylä on kylä Kurikan kaupungissa Etelä-Pohjanmaalla. Parinsadan asukkaan kylä sijaitsee noin 16 kilometriä Kurikan keskustasta lounaaseen. Valtaosa Polvenkylän asutuksesta on keskittynyt Teuvan Norinkylään ja Kauhajoen Hangaskylään johtavan tien varrelle. Lähin koulu on Miedonkylässä.


title: Polvenkylä

text: Kylässä sijaitsee motocrossrata ja enduroreitti. Kylässä on myös valaistu pururata, talvisin hiihtolatu. Kylässä käy Kurikan kirjastoauto.


title: Puken kapina

text: Puken kapina oli 1436 Ruotsissa puhjennut kapina, jossa vastapuolina olivat Erik Puke kannattajineen ja Kaarle VIII Knuutinpoika Bonde kannattajineen. Hänet vangittiin ja teloitettiin.


title: Mieto

text: Mieto (myös Mietaa ja Mietaankylä) on kylä Kurikan kaupungissa Etelä-Pohjanmaalla. Noin 900 asukkaan Mietaankylä sijaitsee kuusi kilometriä Kurikan keskustasta etelään. Kylän läpi virtaa Kauhajoki kohti Kurikan keskustaa. Mietaankylän alapuolella joki yhtyy Jalasjokeen ja muuttuu Kyrönjoeksi.


title: Mieto

text: Kylässä on oma alakoulu, ja Kurikan kirjastoauto käy siellä viikottain. Mietaan Nuorisoseura on ollut vuosikymmeniä tunnettu tanssipaikkana, ja nuorisoseurantalolla on nykyisin monenlaista liikuntatoimintaa. Tripuusensillan pielessä joessa on uimaranta.


title: Mieto

text: Kurikan seurakunnalla on Miedossa seurakuntakoti.


title: Mieto

text: Mieto tunnetaan entisen kilpahiihtäjän ja kansanedustajan Juha Miedon kotikylänä.


title: Bamakon hotelli-isku 2015

text: Bamakon hotelli-isku 2015 tapahtui 20. marraskuuta 2015, kun ainakin 10 aseistautunutta miestä hyökkäsi Malin pääkaupungissa Bamakossa sijaitsevaan Radisson Blu Hotel-hotelliin. Hotelli on yhdysvaltalaisomisteinen, ja suosittu liikemiesten sekä lentoyhtiöiden työntekijöiden keskuudessa. Hyökkäyksessä otettiin 170 panttivankia, joista 30 oli hotellin työntekijöitä.


title: Bamakon hotelli-isku 2015

text: Ainakin 27 ihmistä on kuollut hyökkäyksessä. Erikoisjoukot pelastivat jäljellä olevat panttivangit.


title: Bamakon hotelli-isku 2015

text: Al-Qaidaan kytkeytyvä Al-Mourabitoun-jihadistiryhmä julisti itsensä iskun tekijäksi mikroblogipalvelu Twitterissä, mutta tätä ei ole vahvistettu todeksi.


title: Bamakon hotelli-isku 2015

text: Kaksi asemiestä otti 170 ihmistä panttivangiksi (140 asiakasta ja 30 työntekijää).


title: Bamakon hotelli-isku 2015

text: Kymmenen Kiinan kansalaista, kaksikymmentä Intian kansalaista, kuusi Yhdysvaltain kansalaista, seitsemän Algerian kansalaista, joista kuusi diplomaatteja, kaksi Venäjän kansalaista, kaksi Marokon kansalaista, seitsemän Turkish Airlinesin työntekijää ja tuntematon määrä Ranskan kansalaisia on raportoitu panttivangiksi. Kaksitoista Air Francen työntekijää oli myös rakennuksessa, mutta heidät evakuoitiin onnistuneesti.


title: Bamakon hotelli-isku 2015

text:
Kolme Yhdistyneiden kansakuntien työntekijää pääsi pois rakennuksessa, mutta sisällä olevien määrä ei ole tiedossa. Useita MINUSMAn ("Multidimensional Integrated Stabilization Mission in Mali") edustajia oli hotellissa kokouksessa maan rauhaa koskien. Guinealainen laulaja Sekouba Bambino oli hotellissa hyökkäyksen aikaan, mutta pääsi turvallisesti pois.
Asestautuneet miehet saapuivat hotellille noin kello 7.00 UTC, diplomaattikilvillä varustetulla autolla. Malin armeijan komentaja Modibo Nama Traoré raportoi, että vähintään 10 aseistautunutta mieshenkilöä hyökkäsi hotelliin huutaen "Allahu akbar!" ennen vartijoiden ampumista ja panttivankien ottoa. Kassim Traoré, malilainen journalisti, sanoi että panttivankien täytyi tunnustaa uskonsa islamiin, Šahadalla, tapana erottaa muslimit ja ei-muslimit. Malin erikoisjoukot saartoivat hotellin. YK:n rauhanturvaajat tukevat Malin armeijaa hyökkäyksen lopettamiseksi. 25 Yhdysvaltain sotilashenkilöstön jäsentä auttaa Malin viranomaisia evakuoimisessa.


title: Bamakon hotelli-isku 2015

text: Hyökkäyksen aikana Al-Mourabitoun julisti itsensä iskun tekijäksi Twitterissä, mutta tätä ei ole vahvistettu. Sama todettiin äänitteessä, joka toimitettiin Al Jazeeralle, jonka lisäksi he väittivät iskun olevan yhdessä Al-Qaidan kanssa toteutettu.


title: Bamakon hotelli-isku 2015

text: Al-Mourabitoun on islamisti/jihadistiryhmä, joka koosti tuaregeista ja arabeista. Ryhmä on yhteistyössä Al-Qaidan kanssa.


title: Bamakon hotelli-isku 2015

text: Ryhmä muodostui vuonna 2013, ja sitä johtaa Mokhtar Belmokhtar. Se toimii Saharan aavikon alueilla. Ryhmä on ottanut vastuun myös useista muista iskuista Malissa vuosien 2014 ja 2015 välillä.


title: Paul Goodison

text: Paul Martin Goodison, MBE (s. 29. marraskuuta 1977 Sheffield) on brittiläinen kilpapurjehtija ja olympiavoittaja. 180 senttimetriä pitkä ja 78 kilogrammaa painava Goodison edustaa Ulley Sailing Clubia ja kilpailee laser-luokassa.


title: Paul Goodison

text: Goodison saavutti kultaa laserista vuoden 2008 kesäolympialaisista Pekingistä. Vuoden 2004 kesäolympialaisissa hän oli neljäs ja vuoden 2012 kesäolympialaisissa seitsemäs. MM-kilpailuista hän on saavuttanut yhden kullan ja yhden pronssin. EM-kilpailuista Goodisonilla on kolme kultaa, viisi hopeaa ja yksi pronssi.


title: Paul Goodison

text: Goodison nimettiin uutena vuotena 2009 Brittiläisen imperiumin ritarikunnan jäseneksi (MBE).


title: Kalle Saramäki

text: Kalle Elmeri Saramäki (s. 27. heinäkuuta 1994 Jyväskylä) on suomalainen jääkiekkoilija. Hän on pelipaikaltaan vasen laitahyökkääjä.


title: Kalle Saramäki

text: Saramäki on JYPin kasvatti. Hän toimi kaudella 2010–2011 seuran B2-nuorten varakapteenina. Saramäki oli kaudella 2012–2013 JYPin A-nuorten kolmanneksi paras maalintekijä 12 osumallaan. Kevään 2013 pudotuspeleissä hän jakoi kolmella osumallaan joukkueen sisäisen maalipörssin voiton Oula Palveen kanssa. Kaudella 2013–2014 Saramäki debytoi miesten peleissä. Hän pelasi tulokaskautensa Mestis-joukkue JYP-Akatemiassa tehden 50 runkosarjaottelussa tehot 7+6=13. Saramäki voitti joukkueen sisäisen tehotilaston lukemalla +8.


title: Kalle Saramäki

text: Kaudeksi 2015–2016 Saramäki nimettiin JYP-Akatemian varakapteeniksi. Hän nousi kauden mittaan myös joukkueen kapteeniksi Mikko Virtasen noustua JYPin SM-liigajoukkueeseen. Saramäki itsekin debytoi siellä kauden aikana. Hän teki liigadebyyttinsä loukkaantumissuman aikana 20. marraskuuta 2015 Pelicansia vastaan. Saramäki sai ottelussa jääaikaa 10.55 minuuttia. Hän teki ottelussa myös liigauransa avausmaalin heti ensimmäisessä vaihdossaan ajassa 2.25. Jari Korhonen valitsi Saramäen ottelun Alumnien tähtien kolmostähdeksi. Kaikkiaan hän pelasi kauden aikana kaksi SM-liigaottelua.


title: Kalle Saramäki

text: Saramäki siirtyi kaudeksi 2016–2017 vuoden mittaisella sopimuksella Mestis-joukkue Savonlinnan Pallokerhon riveihin. Hän oli 16 osumallaan joukkueen kolmanneksi paras maalintekijä Teemu Lepauksen kanssa. Saramäki voitti kauden päätteeksi Mestiksen mestaruuden. Joulukuussa hän teki SaPKon kanssa vuoden mittaisen jatkosopimuksen. Kauden 2017–2018 päätteeksi hän voitti Mestis-pronssia. Saramäki pelasi kauden aikana myös yhden ottelun lainalla JYPin SM-liigajoukkueessa helmikuussa 2018.


title: Kalle Saramäki

text: Kaudeksi 2018–2019 Saramäki siirtyi vuoden mittaisella sopimuksella Mestis-joukkue KeuPa HT:hen. Hän ei ehtinyt pelata joukkueessa yhtään sarjaottelua, kunnes Saramäen sopimus purettiin yhteisymmärryksessä lokakuussa 2018.


title: Flora Fennica

text: Flora Fennica () on Elias Lönnrotin kokoama ensimmäinen suomenkielinen kasvio. Se ilmestyi vuonna 1860. Teos herätti myös ulkomaalaisen tiedeyhteisön kiinnostuksen. Teos on 1 240 sivua pitkä ja käsittää noin 900 näytettä ja 650 kuvaa. Herbaarion kasvit kattavat hyvin laajan otannan kasvistosta; harvinaisuuksista aina peltojen rikkaruohoihin. Kasvistossa on myös kasveja, jotka ovat hävinneet kokonaan tai selvästi harvinaistuneet Suomen luonnossa. Lönnrot uudisti teoksensa helmikuussa 1866. Uuden painoksen hän oli tehnyt Thiodolf Saelanin kanssa.


title: Mosselokaupunki

text:
Mosselokaupunki on pienehkö pientaloalue Kurikan kaupungin keskustan tuntumassa Etelä-Pohjanmaalla. Se sijaitsee Suupohjan radan ja Kurikan rautatieaseman länsipuolella. Ratapihan lisäksi Mosselokaupungin muut rajat ovat Paulaharjuntie, Mäkitie
ja Jyräntie sekä lännessä Riuhdankallio.


title: Mosselokaupunki

text: Suurin osa Mosselokaupungista on etupäässä rintamamiestaloista koostuvaa asuinaluetta, mutta alueella sijaitsee myös Fortaco Oy:n (ent. Ruukki Engineering, ent. Velsa) konepaja ja muuta teollisuutta. Mosselokaupungissa on aiempina vuosikymmeninä toiminut muun muassa tekstiilitehdas Kulo-Sauma sekä Velsa-yhtiöön kuulunut saha. Mosselokaupunkiin muutti sotien jälkeen kolmisenkymmentä karjalaisperhettä.


title: Mosselokaupunki

text: Entinen koulurakennus toimii nyt Kurikka-seuran museona ja kotiseututalona. Rautatieasema on muutettu ruokaravintolaksi.


title: Mosselokaupunki

text:
Mosselokaupungissa on vuodesta 2006 alkaen järjestetty entisten ja nykyisten asukkaiden
yhteistä tapahtumaa, joihin on osallistunut siirtolaisia Ruotsista ja Australiasta asti. Mosselokaupunkilaaset valitsevat
keskuudestaan myös oman ”pormestarin”.


title: Mosselokaupunki

text: Mosselokaupungissa ovat asuneet muun muassa kirjailija Orvokki Autio, näyttelijä Oskari Katajisto, ministeri Kalevi Kivistö, taidemaalari Pentti Koivikko ja yritysjohtaja Jorma Ollila.


title: Mosselokaupunki

text: Mosselokaupunki on saanut nimensä Velsan sahan työntekijöiden eväskääröstä eli pohjalaismurteella ”mosselosta”.


title: Seth Rollins

text: Colby Lopez (s. 28. toukokuuta 1986), on yhdysvaltalainen showpainija. Lopez työskentelee WWE-showpainiorganisaatiossa nimellä Seth Rollins. Hän tuli parhaiten tunnetuksi The Shield -ryhmän jäsenenä. Hänen ilmoitettu pituutensa on 185 cm ja painonsa 99 kg.


title: Heikki Kuulan diskografia

text: Tämä on suomalaisen rap-artistin Heikki Kuulan diskografia.


title: Heikki Kuulan diskografia

text: Heikki Kuula on taiteillut seuraavien albumien kannet:


title: Don Warrington

text: Don Warrington (s. 23. toukokuuta 1951 Trinidad ja Tobago) on brittiläinen näyttelijä. Warrington on näytellyt useissa englantilaisissa televisiosarjoissa ja elokuvissa. Hänet nimitettiin vuonna 2008 Brittiläisen imperiumin ritarikuntaan. Samana vuonna hän osallistui brittiläiseen TV-ohjelmaan Strictly Come Dancing tanssiparinaan latinalaistansseihin erikoistunut Lilia Kopylova.


title: The Local Band

text: The Local Band on suomalainen covereita soittava superyhtye, joka perustettiin vuonna 2013. Yhtye sai alkunsa, kun The 69 Eyesin Jussi 69 sekä Children of Bodomin Alexi Laiho keksivät ajatuksen soittaa lempiyhtyeidensä, kuten Mötley Crüen ja Poisonin kappaleita. Jussi 69 pyysi laulajaksi Reckless Loven Olli Hermania, joka suostui. Myöhemmin bassoon valikoitui Santa Cruzin laulaja-kitaristi Archie Cruz. Yhtyeen oli alun perin tarkoitus soittaa vain yksi konsertti vuodessa.


title: The Local Band

text: Yhtyeen ensimmäinen konsertti Helsingin Tavastia-klubilla 27. joulukuuta 2013 myytiin loppuun. Toisen konserttinsa yhtye soitti Ruisrockissa heinäkuussa 2014. Elokuussa 2015 yhtye esiintyi Helsingin Juhlaviikoilla Tavastia-klubilla. Lokakuussa yhtye soitti Japanissa Saitama Super Arenalla 17 000 ihmisen edessä.


title: The Local Band

text: Joulukuussa 2015 The Local Band julkaisi EP:n "Locals Only - Dark Edition", joka sijoittui Suomen virallisen albumilistan sijalle 20. Levy sisälsi seitsemän lainakappaletta, joista Corey Hartin alun perin vuonna 1984 levyttämä "Sunglasses at Night" julkaistiin singlenä. Kappaleeseen kuvattiin myös musiikkivideo, jonka ohjasi Ville Juurikkala. Maaliskuussa 2016 julkaistiin musiikkivideo kappaleeseen "Untouched". Elokuussa 2016 yhtye esiintyi Helsingin Nosturissa ja syyskuussa Jyväskylässä WaterXfest-tapahtumassa. Maaliskuussa 2018 The Local Band järjesti kolmen konsertin Suomen kiertueen, jonka aikana Lost Society -yhtyeen Samy Elbanna tuurasi Archie Cruzia. Kesäkuussa 2018 yhtye kiersi Japania kolmen konsertin verran, ja lämmitteli Hollywood Vampiresia Helsingin Kaisaniemen puistossa.


title: The Local Band

text:
Kesäkuussa 2018 The Local Band tiedotti eronneensa Archie Cruzin kanssa, jonka korvaajaksi ilmoitettiin Samy Elbanna.
The Local Bandin Facebook-sivu


title: Luomankylä (Ilmajoki)

text: Luomankylä on Ilmajoen kylä, joka sijaitsee noin viisi kilometriä Ilmajoen keskustasta lounaaseen, Koskenkorvalle johtavan yhdystie 7000:n ja Kyrönjoen varrella.


title: Luomankylä (Ilmajoki)

text: Luomankylä alkaa Ilmajoen suunnasta tultaessa Kauppilantien varrelta jatkuen Koskenkorvan suuntaan noin kuuden kilometrin matkan. Noin 130 taloutta käsittävän kylän talot ovat jokivarresta lähtevien teiden varsilla. Luomankylän osa-alueita ovat Pietilänkylä, Rahnastonkylä, Rannanmäki, Toralankylä, Tuohistonmäki, Trissunmäki ja Varvenmäki.


title: Luomankylä (Ilmajoki)

text: Luomankylässä sijaitsevat Luoman alakoulu, Etelä-Pohjanmaan Opisto ja Luomankylän ja Peuralan rajamailla entinen Ilmajoen maatalousoppilaitos, alun perin karjatalouskoulu, jossa nyt antavat maatalousopetusta Koulutuskeskus Sedu ja Seinäjoen ammattikorkeakoulu.


title: Luomankylä (Ilmajoki)

text: Kylässä sijaitsee Jaakko Ilkan kotitalon Ilkkalan muistomerkki. Perälän mäkitupa on Ilmajoki-Seura ry:n omistuksessa.


title: K. F. Mattsson

text: Kyösti Feliks Mattsson (1873 – 7. syyskuuta 1949) oli sosialidemokraatteja edustanut suomalainen kunnallispoliitikko ja kauppias, joka toimi muun muassa Tampereen apulaiskaupunginjohtajana vuosina 1929–1938.


title: K. F. Mattsson

text: Tampereen Työväenyhdistyksen johtokuntaan kuulunut Mattsson oli vuonna 1898 mukana perustamassa Tampereen Työväen Sanomalehti Osakeyhtiötä, joka maaliskuussa 1899 alkoi julkaisemaan kaupungin ensimmäistä työväenlehteä "Kansan Lehteä". Vuoden 1905 suurlakon aikana hänet valittiin Tampereella valtaa pitäneen suurlakkokomitean jäseneksi.


title: K. F. Mattsson

text: Suomen itsenäistymisen jälkeen Mattsson toimi muiden luottamustehtäviensä ohella muun muassa syksyllä 1919 perustetussa Tampereen keskusapukomiteassa, joka tehtävänä oli huolehtia kaupungin Yhdysvalloista saamien ruoka- ja vaateavustusten jakamisesta. Hänet valittiin vuonna 1919 Tampereen rahatoimikamarin puheenjohtajaksi ja vuonna 1929 sosiaalitoimen apulaiskaupunginjohtajaksi, mistä tehtävästä hän jäi eläkkeelle 1938. Myöhemmin 1930–1940-luvuilla Mattsson kuului Tampereen kansanhuoltolautakuntaan.


title: Ken Chapman

text: Kenneth Garnier ”Ken” Chapman (13. kesäkuuta 1927 New Jersey, Yhdysvallat – 15. syyskuuta 2015 Helsinki) oli yhdysvaltalaissyntyinen skandinaavisten kielten professori. Hän asui eläkkeelle jäätyään vuodesta 1982 Suomessa.


title: Ken Chapman

text: Chapman opiskeli ensin fysiikkaa mutta kiinnostui sitten kielistä ja aloitti pohjoismaisten kielten opiskelun norjan kielestä. Myöhemmin hän perusti Kalifornian yliopistoon Los Angelesiin skandinaavisten kielten osaston, jossa oli oppiaineena myös suomen kieli. Hän avioitui suomalaisen kanssa, ja eläkkeelle jäätyään hän asettui asumaan Suomeen.


title: Ken Chapman

text: Harrastukseensa golfiin Chapman syventyi niin pitkälle, että hän kirjoitti golfin sääntöjen historiasta arvostetun kirjan "The Rules of the Green" (1997).


title: Rapperswil-Jona

text: Rapperswil-Jona on kaupunki Sveitsissä, St. Gallenin kantonissa. Kaupungissa on vajaat 30 000 asukasta, ja se on asukasluvultaan kantonin toiseksi suurin kaupunki. Kaupunki muodostui vuonna 2007 Rapperswilin ja Jonan kuntien yhdistyessä.


title: Rapperswil-Jona

text: Rapperswil-Jona sijaitsee Zürichinjärven pohjoisrannalla, kolmisenkymmentä kilometriä Zürichistä kaakkoon.


title: Rapperswil-Jona

text: Moottoritie A3 ohittaa kaupungin eteläpuolitse ja Moottoritie A53 pohjoispuolitse. Rapperwilistä on rautatieyhteys neljään suuntaan.


title: Rapperswil-Jona

text: Kaupunki on jääkiekkojoukkue Rapperswil-Jona Lakersin kotipaikka.


title: Vakavaa

text: ”Vakavaa” on suomalaisen pop-artisti Juulian ensimmäinen single. Sen julkaisi Universal Music 23. lokakuuta 2015. Kappaleen ovat säveltäneet Axel Ehnström, Jonas W. Karlsson, Mikko Kuoppala sekä Juulia Vuojala ja sanoittaneet Ehnström, Kuoppala ja Vuojala.


title: Vakavaa

text: Vuoden 2015 viimeisellä viikolla kappale nousi Suomen 29. soitetuimmaksi radiokappaleeksi.


title: Vakavaa

text: Viivi Huuskan ohjaama musiikkivideo kappaleesta julkaistiin YouTubessa 6. marraskuuta 2015.


title: Peurala

text: Peurala tai Peuralankylä on Ilmajoen kylä, joka sijaitsee noin Ilmajoen kirkonkylän lounaispuolella, Koskenkorvalle johtavan yhdystie 7000:n varrella Kyrönjoen molemmin puolin. Seuraava kylä Koskenkorvalle päin on Luomankylä.


title: Peurala

text: Kylän osia yhdistää Liinaniemen silta, Valle Antilan tekemä riippusilta vuodelta 1910. Kylässä sijaitsee Ilmajoen Osuusmeijeri, jonka tuotantotilat on vuokrannut käyttöönsä jalasjärveläinen Juustoportti. Peuralan- ja Luomankylien rajalla sijaitsee karjakkokouluna vuonna 1875 aloittanut Ilmajoen maatalousoppilaitos, jonka toimintaa ylläpitävät nykyisin Koulutuskeskus Sedu ja Seinäjoen ammattikorkeakoulu.


title: Peurala

text: Kyrönjoen eteläpuolella sijaitseva Peuralan koulu lakkautettiin 2010. Kylän riippusillan tavoin myös se on Valle Antilan piirtämä ja rakennuttama.


title: Eckertin projektio

text: Eckertin projektiot ovat kuusi saksalaisen maantieteilijä Max Eckertin vuonna 1906 laatimaa, maailmankartoissa käytettäviksi tarkoitettua karttaprojektiota. Niissä kaikissa leveyspiirit näkyvät yhdensuuntaisina vaakasuorina janoina, myös pohjois- ja etelänapa, joita vastaavien janojen pituus on puolet päiväntasaajaa vastaavan janan pituudesta. Kartan keskipisteen kautta kulkeva pituuspiiri näkyy pystysuorana janana, jonka pituus on puolet päiväntasaajan pituudesta.


title: Eckertin projektio

text: Eckertin eri projektioista käytetään järjestyslukuja, jotka merkitään tavallisesti roomalaisilla numeroilla. Eckertin I ja II projektioissa pituuspiirit, keskimmäistä lukuun ottamatta, näkyvät kahdesta janasta koostuvina murtoviivoina, jotka tekevät mutkan päiväntasaajan kohdalla. III ja IV projektioissa ne ovat muodoltaan ellipsin kaaria paitsi kartan reunalla olevat puoliympyröitä. V ja VI projektioissa ne ovat sinikäyrän kaaria. I, III ja V projektioissa leveyspiirit ovat tasavälein siten, että eri paikkojen etäisyydet päiväntasaajasta näkyvät oikeassa suhteessa. II, IV ja VI projektiot sen sijaan ovat "oikeapintaisia" eli niissä eri alueiden pinta-alat näkyvät oikeassa suhteessa. Tämä kuitenkin edellyttää, että leveyspiirit eivät niissä ole tasaväliset, vaan pohjois-eteläsuuntainen mittakaava pienenee napoja kohti mentäessä.


title: Eckertin projektio

text: Eckertin projektioista yleisimmin käytössä ovat IV ja VI projektio. IV projektio on tullut suosituksi erityisesti Yhdysvalloissa, joissa muun muassa National Geographic Society on käyttänyt sitä julkaisemissaan maailmankartoissa. Sitä käytetään myös erilaisissa teemakartoissa, esimerkiksi eri alueiden ilmastoja kuvaavissa. Myös Eckertin VI projektiota on käytetty Yhdysvalloissakin kartastoissa ja koulukirjoissa, mutta aikoinaan se tuli suosituksi erityisesti Neuvostoliitossa. Myös suomalaisissa koulukartastoissa se on esiintynyt, ja siitä on käytetty nimitystä ”Eckertin oikeapintainen polarongkoidi nro 6”.


title: Eckertin projektio

text:
Merkitään paikkakunnan leveysastetta kreikkalaisella kirjaimella φ ja pituusastetta
kirjaimella λ. Tällöin paikkakunta, jonka leveysaste on φ ja pituusaste λ, tulee Eckertin IV projektiossa pisteeseen, jonka karteesiset koordinaatit ovat


title: Eckertin projektio

text: missä λ on kartan keskimeridiaani ja θ on ratkaistava yhtälöstä


title: Eckertin projektio

text: Tästä yhtälöstä formula_4:lle voidaan lasketa likiarvoja esimerkiksi Newtonin menetelmällä.


title: Eckertin projektio

text: Eckertin VI projektiossa sama paikkakunta tulee pisteeseen, jonka karteesiset koordinaatit ovat:


title: Eckertin projektio

text: missä formula_4 on ratkaistava yhtälöstä


title: Dietyylibentseeni

text: Dietyylibentseeni (CH) on aromaattisiin hiilivetyihin kuuluva orgaaninen yhdiste, jolla on kolme isomeerista muotoa o-, m- ja p-dietyylibentseenit eli 1,2-, 1,3- ja 1,4-dietyylibentseenit. Yleensä niitä käytetään seoksena, liuottimena tai muiden orgaanisten yhdisteiden valmistamiseen.


title: Dietyylibentseeni

text: Huoneenlämpötilassa dietyylibentseeni on väritöntä nestemäistä ainetta. Yhdiste on veteen liukenematonta, mutta liukenee orgaanisiin liuottimiin kuten etanoliin, dietyylieetteriin, asetoniin ja bentseeniin.


title: Dietyylibentseeni

text: Dietyylibentseenin isomeerejä valmistuu sivutuotteina valmistettaessa etyylibentseeniä eteenin ja bentseeni]]n välisellä Friedel–Crafts-alkylointireaktiolla. Katalyyttinä prosessissa käytetään alumiinikloridia. Näissä olosuhteissa osa dietyylibentseenistä reagoi bentseenimolekyylien kanssa transalkylaatioreaktiolla muodostaen etyylibentseeniä ja yleensä lopputuotteessa dietyylibentseenin osuus on noin 35 massaprosenttia. Tästä m-isomeeria on noin 65 %, p-isomeeria 30 % ja o-isomeeria noin 5 %. Samanlainen isomeeri jakauma syntyy alkyloitaessa etyylibentseeniä eteenillä zeoliittien toimiessa katalyytteinä. Pelkästään m-isomeeria muodostuu käytettäessä muotoselektiivisiä zeoliitteja ja p-isomeeria voidaan valmistaa matalassa lämpötilassa etyylibentseenistä vetyfluoridin ja booritrifluoridin toimiessa katalyytteinä.


title: Dietyylibentseeni

text: Suuri osa dietyylibentseenistä kierrätetään takaisin etyylibentseenin valmistusprosessiin. m- ja p-isomeereistä valmistetaan divinyylibentseeniä, mutta o-isomeeria ei tähän tarkoitukseen voi käyttää sillä siitä muodostuu dehydrausolosuhteissa naftaleenia. Yhdistettä voidaan käyttää myös liuottimena, polttoaineiden lisäaineena, polttoaineena valmistettaessa vesihöyryä sekä vesisärötyksessä.


title: Teijärvi

text: Teijärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Teijärvi on osa Mylly-Kartun joen valuma-aluetta.


title: Teijärvi

text: Järvi on kilometrin pitkä, 400 metriä leveä ja sen pinta-ala on 11,8 hehtaaria. Sen keskikohdassa on noin 10 metriä kapea salmi, joka jakaa järven kahdeksi järvialtaaksi, josta pohjoinen allas on vain 150 metriä leveä. Siihen laskee kymmenkunta metsäojaa, joiden yhteinen valuma-alue on pieni. Mylly-Kartun joki virtaa järven läpi etelästä pohjoiseen, joten veden viipymä järvessä on lyhyt. Rantaviivan pituus on 2,7 kilometriä. Pohjoisen järvialtaan rannat ovat soistuneita kun taas eteläisen altaan rannat eivät sitä näytä olevan. Rannoille ei ole rakennettu kiinteistöjä. Järven lounaisrannalle ulottuu maatilan pellot, joiden läpi Mylly-Kartun joki virtaa. Valtatie 3 ohittaa järven 200 metrin päästä.


title: Teijärvi

text: Vuonna 1817 on jätetty yhteishakemus saada laskea "Husolammi" ja Teijärvi. Hakemuksen jätti toimitusmaanmittari C.P. Hornborg ja hankkeelle on annettu päätös vuonna 1820. Husolammilla tarkoitettiin varmastikin Hulolampea.


title: Hulolampi

text: Hulolampi on Pirkanmaalla Ikaalisissa Mettälänperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Hulolampi on osa Mylly-Kartun joen valuma-aluetta.


title: Hulolampi

text: Soikea lampi on 200 metriä pitkä, 60 metriä leveä ja sen pinta-ala on 0,9 hehtaaria. Se sijaitsee metsäalueella peltojen läheisyydessä. Siihen laskee muutama suo- ja pelto-oja ja sen oma laskuoja lähtee lammen eteläpäästä. Pohjoisesta lampeen laskevat Hulosuon suo-ojien vedet. Laskuoja on kilometrin pituinen ja se yhtyy Mylly-Kartun jokeen Kolmihaaran ja Latikankosken välissä. Samaan laskuojaan liittyy myös Paskolammin laskuoja. Rantojen läheisyydessä sijaitsevat vain läheisen Suojasen maatilan rakennuksia. Lammen taakse kiertää yksi metsätie.


title: Hulolampi

text: Vuonna 1817 on jätetty yhteishakemus saada laskea "Husolammi" ja Teijärvi. Sen teki toimitusmaanmittari C.P. Hornborg ja hankkeelle on annettu päätös vuonna 1820.


title: Harjasjärvi

text: Harjasjärvi on Pirkanmaalla Ikaalisissa Innalassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Harjasjärvi on osa Mylly-Kartun joen valuma-aluetta.


title: Harjasjärvi

text: Järvi on 300 metriä pitkä, 150 metriä leveä ja sen pinta-ala on 2,7 hehtaaria. Se sijaitsee metsämaastossa olevassa loivassa painanteessa ja sen rannat ovat suota. Rantaviiva on 750 metriä pitkä. Järveen laskee yksi lyhyt suo-oja ja toinen suurempi pelto- ja metsäoja, joka tuo järveen eniten ravinteita. Laskuoja lähtee järven pohjoispäästä ja virtaa Innalan peltojen kautta pohjoiseen. Se yhtyy kahden kilometrin jälkeen Mylly-Kartun jokeen Kolmhaaran kohdalla. Järvi on rakentamaton eikä sinne johda tietä.


title: Ahvenlampi (Ikaalinen, Mylly-Karttu)

text: Ahvenlampi on Pirkanmaalla Ikaalisissa Mylly-Kartussa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Ahvenlampi on osa Mylly-Kartun joen valuma-aluetta.


title: Ahvenlampi (Ikaalinen, Mylly-Karttu)

text: Soikean muotoisen lammen pituus on 250 metriä, leveys 200 metriä ja sen pinta-ala on 2,6 hehtaaria. Se on peltojen ympäröimä ja sijaitsee asutuksen keskellä. Siihen ei laske ojia, mutta on loivasti viettävien rantojen vuoksi pintavaluman kohteena. Laskuoja lähtee lammen eteläkärjestä ja se virtaa kaksi kilometriä ennen yhtymistään Mylly-Kartun jokeen valtatien 3 lähellä. Sen rantaviiva on 600 metriä pitkä ja rantaan on rakennettu kolme vapaa-ajan asuntoa. Niille pääsee kylätieltä, joka kiertää lammen eteläpään muutaman kymmenen metrin etäisyydellä.


title: Ahvenlampi (Ikaalinen, Mylly-Karttu)

text: Vuonna 1852 jätettiin anomus saada suorittaa järvenlasku, jonka onnistumista ei voida lähteiden puuttuessa vahvistaa.


title: Nikólaos Kaklamanákis

text: Nikólaos ”Níkos” Kaklamanákis (, s. 19. elokuuta 1968 Ateena) on kreikkalainen uransa jo päättänyt kilpapurjehduksen olympiavoittaja ja maailmanmestari. 177 senttimetriä pitkä ja 70 kilogrammaa painava Kaklamanákis edusti Nautical Club of Greecea ja kilpaili mistral-luokassa.


title: Nikólaos Kaklamanákis

text: Kaklamanákis osallistui urallaan viisiin kesäolympialaisiin, vuosina 1992, 1996, 2000, 2004 ja 2008. Vuoden 1996 kisoista Atlantasta hän saavutti kultaa mistral-luokasta ja hopeaa samasta luokasta vuoden 2004 kotikisoista Ateenassa. Vuonna 2004 hän toimi myös olympiatulen lopullisena sytyttäjänä. MM-kilpailuista Kaklamanákis saavutti kolme kultaa ja kaksi hopeaa. EM-kilpailuista hän saavutti yhden kullan ja neljä pronssia.


title: Nikólaos Kaklamanákis

text: Kaklamanákis kilpaili viimeisen kilpailunsa syyskuussa 2009.


title: Pauli Aaltonen

text: Pauli Aleksander Aaltonen (5. heinäkuuta 1890 Ilmajoki – 30. huhtikuuta 1937 Ilmajoki) oli suomalainen kuvanveistäjä. Hänet tunnetaan erityisesti eläinaiheisista teoksistaan, kuten hirviaiheisista veistoksista "Äidinrakkaus" ja "Kilpakosijat".


title: Pauli Aaltonen

text: Pauli Aaltosen isä oli ilmajokelainen kauppias ja maanviljelijä Salomon Aaltonen ja äiti Sanna Aaltonen etevä ryijymestari. Aaltosen piirustuslahjat ilmenivät jo kansakoulussa Ilmajoen Herralassa. Rippikoulun jälkeen Aaltonen muutti Helsinkiin ja opiskeli vuodesta 1909 Taideteollisuuskoulussa ja sitten Ateneumissa, josta hän valmistui kurssinsa parhaana vuonna 1914. Hän sai valtion stipendin Tukholman taideteollisuusnäyttelyyn ja olisi saanut matkastipendin myös Pariisiin ellei ensimmäinen maailmansota olisi estänyt matkaa. Tämän jälkeen Aaltonen asui Vaasassa ja kotiseudullaan Ilmajoella, osallistuen raittius- ja nuorisoseuratoimintaan.


title: Pauli Aaltonen

text: Vuonna 1916 Aaltonen lähti monien pohjalaismiesten tavoin jääkärikoulutukseen Saksaan, mutta ajautuikin Tukholman ja Oslon kautta Bergeniin ja sieltä laivalla Yhdysvaltoihin. Siellä hän opiskeli New Yorkin Beaux Arts Institute of Design -oppilaitoksessa ja asui välillä Massachusettsin osavaltiossa Worcesterin suomalaissiirtolaisten parissa. Vuoden 1918 paikkeilla Aaltonen liittyi Pennsylvanian Pittsburghissa vapaaehtoisena Yhdysvaltain armeijaan ja osallistui taisteluihin saksalaisia vastaan Ranskassa. Haavoituttuaan rintamalla Aaltonen pääsi pois. Hän palasi Amerikkaan, josta muutti pian takaisin Suomeen. Siellä hän alkoi toimia aktiivisesti kuvanveistäjänä. Aaltosen ensimmäisiä töitä olivat Ilmajoen ja Kauhajoen hautausmaiden vapaussodan sankaripatsaat (1920 ja 1921).


title: Pauli Aaltonen

text: Vuonna 1922 Pauli Aaltonen lähti taas Amerikkaan, jossa hän meni naimisiin suomalaisen Mirjam Salovaaran kanssa. Perhe-elämä ja jatko-opiskelu New Yorkissa eivät kuitenkaan tuntuneet kauan hyvältä, ja Aaltonen lähti erakoksi Kanadan Jamesinlahden metsiin. Siellä hän seurasi eläimiä niiden omassa ympäristössä ja otti niistä aiheita tuleviin veistoksiinsa. Palattuaan yli neljän vuoden erämaaelämän jälkeen New Yorkiin hän osallistui neljään näyttelyyn. Vuonna 1928 hän päätti palata takaisin Suomeen, jossa hän eli synnyinpitäjässään Ilmajoella vapaana taiteilijana. Keväällä 1937 hän teki itsemurhan kärsittyään pitkään alkoholismista.


title: Pauli Aaltonen

text: Sankaripatsaiden ja eläinveistosten lisäksi Pauli Aaltonen veisti useita tilausmuotokuvia ja lapsiaiheita sekä teki joitakin maalauksia. Monet Aaltosen parhaista töistä tuhoutuivat toisen maailmansodan aikana Käkisalmessa.


title: Pauli Aaltonen

text: Pauli Aaltosen sisar oli kirjailija Hilja Aaltonen.


title: OneCoin

text: OneCoin on "OneCoin Ltd" (Dubai) sekä "OneLife Network Ltd" (Belize) offshore-yritysten alla toimiva Bulgariasta johdettu kryptovaluuttaa esittävä pyramidihuijaus.


title: OneCoin

text: OneCoin Ltd -yhtiön perustaja on bulgarialainen Ruja Ignatova. Yhtiön mukaan heidän liiketoimintansa on koulutuspakettien myyntiä ja jakelua. Koulutus on e-kirja ja videomateriaalimuotoista. OneCoinin myymät koulutusmateriaalit ovat Petteri Järvisen mukaan pitkälti muista kirjoista kopioituja. Koulutuspaketin ostaja saa optioita kryptovaluutan louhimiseen, ja optioiden määrä riippuu ostetun paketin hinnasta. Jäsenet voivat saada palkkioita suosittelemalla toimintaa muille. Verkostomarkkinoinnin tapaan palkkio on 10 prosenttia. Kalleimmat paketit maksavat jopa 25 000 euroa.


title: OneCoin

text: OneCoinia markkinoidaan kryptovaluuttana ja bitcoinin kilpailijana, ja sen markkinointi perustuu suuriin tuotto-odotuksiin, jotka ovat kuitenkin vain arvauksia.


title: OneCoin

text: Bulgarian Sofiassa paikalliset viranomaiset järjestivät 19. tammikuuta 2018 OneCoinin toimiston ratsian. Apuna ratsiassa oli myös Saksan viranomaisia sekä Europol. OneCoinin toimiston lisäksi poliisi ratsasi useita OneCoiniin kytköksissä olevia yrityksiä. OneCoinin palvelimet ja muuta materiaalia takavarikoitiin sekä ainakin 50 ihmistä kuulusteltiin asian osalta. Pyyntö ratsialle tuli Saksan viranomaisilta, jossa OneCoin on ollut liiketoimintakiellossa jo 27. huhtikuuta 2017 lähtien.


title: OneCoin

text: Belizen kansainvälinen finanssivalvonta (IFSC) julkaisi 29. toukokuuta 2017 varoituksen "OneLife Network Ltd" -yhtiöstä kertoen, että se on toiminut laittomasti ilman asianmukaisia finanssialan lisenssejä ja sen kaikki laiton liiketoiminta on keskeytettävä. Helmikuussa 2017 Saksan finanssivalvonta, BaFin, käynnisti tutkinnan OneCoinista. Huhtikuussa 2017 he jäädyttivät 29 miljoonan euron varat, jotka olivat sijoitettu OneCoiniin liittyviin yrityksiin. 27. huhtikuuta 2017 BaFin kielsi OneCoin-kryptovaluutan käyttämisen ja asetti yritykset OneCoin Ltd, OneLife Network Ltd ja One Network Services Ltd liiketoimintakieltoon Saksassa. 23. huhtikuuta 18 OneCoin-rekrytilaisuuden järjestäjää pidätettiin Intiassa osallisuudesta laittomaan pyramidipeliin. OneCoinin kauppaaminen ja promootiotoiminnat ovat asetettu pannaan myös muun muassa Italiassa. Suomen keskusrikospoliisi tutki yhtiön toimintaa vuonna 2015, mutta esitutkintaa ei aloitettu. Suomessa muun muassa tietokirjailija Petteri Järvinen on arvioinut yhtiön olevan pyramidihuijaus. 30. syyskuuta 2015 Bulgarian pankkivalvontaviranomainen FSC (Financial Supervision Commission) varoitti uusien kryptovaluuttojen potentiaalisesta riskistä käyttäen OneCoinia esimerkkinä.


title: OneCoin

text: OneCoinin toiminnassa on näkyvästi ollut mukana suomalaisia, muun muassa sitä eri maissa markkinoiva Kari Wahlroos sekä Suomen maajohtajan tittelillä edustava Tommi Vuorinen. Vuoden 2016 alkupuolella OneCoin sanoi toiminnassaan olevan mukana yli 17 000 suomalaista.


title: OneCoin

text: Vuoden 2015 keväällä poliisihallituksen alainen arpajaishallinto teki OneCoinista tutkintapyynnön keskusrikospoliisille, koska se epäili sitä pyramidihuijaukseksi, eli sen toiminta perustuu myöhemmin mukaan liittyvien suorittamiin maksuihin, eikä niinkään toiminnan tuottoon. Poliisihallitus kertoo monen kansalaisen olleen yhteydessä poliisiin OneCoinin takia. Keskusrikospoliisi teki syksyllä 2015 päätöksen, että OneCoinin toiminnasta Suomessa ei ole edellytyksiä aloittaa esitutkintaa.


title: OneCoin

text: Keskusrikospoliisi kehotti tiedotteessaan erityiseen varovaisuuteen tämänkaltaisten palveluiden hankinnassa. Poliisin mukaan yhtiön pankkitilille on Suomesta maksettu huomattavia summia koulutuspaketeista. Keskusrikospoliisin käsityksen mukaan lupaukset ylisuurista tuotto-odotuksista eivät ole realistisia.


title: OneCoin

text: Pohjanmaan poliisilaitos aloitti kesällä 2017 rikostutkinnan Onecoiniin liittyvien talousrikosten osalta. Taustalla on useita rikosilmoituksia, joita on tehty vuonna 2017. Verovirasto on yksi rikosilmoitusten tekijöistä.


title: OneCoin

text: OneCoin ilmoitti uutissivustollaan 12. lokakuuta 2015, että ”OneCoin-kauppapaikat aukeavat, kun 30 prosenttia OneCoineista on louhittu.” Tällöin OneCoineista oli louhittu 16 prosenttia. Samaa julkisti maajohtajan tittelillä edustava Tommi Vuorinen, joka myös lupasi, että ”kesään 2016 mennessä kauppoja on vähintään 50 000.” 1. helmikuuta 2016 ilmoitettiin, että ”OneCoin-kolikoita on nyt louhittuna... noin 25 prosenttia.” 30 prosentin raja alkuperäisestä 2,1 miljardista kolikosta eli 630 000 000 täyttyi 18. huhtikuuta 2016.


title: OneCoin

text: Lupauksen mukaan kun puolet eli 50 prosenttia OneCoineista on louhittu, avataan OneCoin-pörssi kaikkien halukkaiden käyttöön. Samalla avataan mahdollisuus myydä tuotteita verkostossa käyttäen OneCoineja maksuvälineenä. Määrän oli laskettu täyttyvän noin alkuvuodesta 2017.


title: OneCoin

text: Yhtiö on luvannut vapauttaa louhinnan lähdekoodin julkiseksi, kun 80 prosenttia 2,1 miljardista OneCoinista on louhittu, jonka sanottiin olevan lopullinen määrä, noin vuonna 2017 tai 2018.


title: OneCoin

text: OneCoin-kolikoiden määrä nostettiin kuitenkin toukokuussa 2016 57,1-kertaiseksi 120 miljardiin kolikkoon alkaen 1. lokakuuta 2016, jolloin uuden lohkoketjun louhinnan on määrä alkaa.


title: OneCoin

text: OneCoin Mastercard -kortti lanseerattiin Macaossa 27. syyskuuta 2015. Kortin luvattiin tulevan maailmanlaajuiseen käyttöön vuonna 2016, jolloin OneCoineja olisi voinut käyttää ”vaikka lähikaupassa.” OneCoiniin liittyneet saattoivat saada 100 euroa maksaneen OneCoin Mastercard -debitkortin, joka osoittautui prepaid-kortiksi, johon kelpasivat vain eurot. Maaliskuussa 2016 OneCoin ilmoitti, ettei uusia kortteja enää myönnetä ja peruutti vanhojen korttien kelpoisuuden maksuvälineenä.


title: OneCoin

text: OneCoin ilmoitti 10. toukokuuta 2016 lanseeraavansa kiinalaisen UnionPay-maksukortin. UnionPayn lehdistötiedotteen mukaan heillä ei ole mitään tekemistä OneCoinin niin sanotun kryptovaluutan kanssa.


title: OneCoin

text: Bitcoinissa ja muissa laillisissa kryptovaluutoissa kolikoiden varallisuutta hallinnoi niiden omistaja.


title: OneCoin

text: OneCoinin “kolikot” ovat matemaattiseen algoritmiin sidottua kryptovaluuttaa, joita OneCoin hallitsee ja jotka voidaan takavarikoida niiden omistajalta mikäli omistaja levittää valheellista tietoa yhtiöstä. Useat sijoittajat ovat saaneet huomata tämän, kun heidän tilinsä on jäädytetty ilman varoitusta.


title: OneCoin

text: Tilin haltija voi tulouttaa korkeintaan 1,5 prosenttia kolikoistaan päivässä fiat-rahaksi. Siirron käsittelymaksu oli aluksi 15 euroa, mutta tuplaantui kolmeenkymmeneen euroon heinä-elokuun vaihteessa 2016.


title: OneCoin

text: Kolikoiden haltijat voivat halutessaan laittaa niitä "Coinsafe"-tilille vuodeksi tai kahdeksi, jolloin niille saa 10–12 prosentin koron, joka maksetaan OneCoineina.


title: Hinrich Romeike

text: Hinrich Peter Romeike (s. 26. toukokuuta 1963 Hampuri) on saksalainen uransa päättänyt kenttäratsastuksen olympiavoittaja. 175 senttimetriä pitkä ja 69 kilogrammaa painava Romeike edusti RV St. Hubertus -seuraa.


title: Hinrich Romeike

text: Romeike voitti olympiakultaa yksilökilpailusta ja joukkuekilpailusta vuoden 2008 kesäolympialaisista Pekingistä. Vuoden 2004 kesäolympialaisissa Ateenassa hän oli yksilökilpailun viides. MM-kilpailuista Romeikella on yksi joukkuekulta ja EM-kilpailuista yksi joukkuepronssi. Viimeisen kilpailunsa Romeike kilpaili lokakuussa 2011.


title: Hinrich Romeike

text: Ammatiltaan Romeike on hammaslääkäri.


title: Octapolis

text: Octapolis on suomalainen vuonna 1987 julkaistu tietokonepeli. Sen suunnitteli Jukka Tapanimäki ja julkaisi English Software Commodore 64:lle. Peli yhdistää tasohyppelyä ja jaetun ruudun lentoalusräiskintää.


title: Octapolis

text: "Octapolis" on Tapanimäen ensimmäinen kaupallinen julkaisu. Se muistutti Stavros Fasoulaksen "Sanxionia", joka sai Tapanimäen kokeilemaan pelien kehittämistä. Tapanimäki oli lähettänyt pelin demon useille ulkomaisille julkaisijoille, joista Hewson, CRL ja English Software olivat lähettäneet hänelle tarjouksen kolmen pelin julkaisusopimuksesta. Tapanimäki suostui ensiksi English Softwaren tarjoukseen, mutta yritys meni pian konkurssiin "Octapoliksen" julkaisun jälkeen. "Octapolis" jäi sen takia vähälle huomiolle. Pelin musiikin sävelsi Wally Beben.


title: Octapolis

text: "C-lehti" antoi sille arvostelussaan täydet viisi tähteä.


title: Karakterikappale

text: Karakterikappale on saksan kielen sanasta Charakterstück käännetty termi, jota ei ole kovin tarkalleen määritelty. Se tarkoittaa laajalle äänialalle sävellettyä 1800-luvun varhaisromantiikan pianomusiikkia perustuen yhteen ideaan tai ohjelmaan. Se on lyhyt musiikkikappale, jonka tarkoituksena on ilmaista jokin tunnelma, joka on yleensä kappaleen otsikko.


title: Axel Öhrn

text: Axel Öhrn (22. maaliskuuta 1880 Keuruu – 19. marraskuuta 1959 Superior, Wisconsin) oli amerikansuomalainen työväenliikkeen aktivisti.


title: Axel Öhrn

text: Öhrn kävi kansakoulun ja muutti Yhdysvaltoihin vuonna 1902. Hän liittyi Amerikan sosialistipuolueeseen, työskenteli sen toimitsijana, kaivosmiesten ammattiliitossa ja osuustoimintaliikkeessä. Amerikan Suomalaisen Sosialistijärjestön suuntataistelussa vuonna 1914 Öhrn kuului radikaaleihin ja hänet valittiin "Sosialisti"-lehden ensimmäiseksi päätoimittajaksi. Myöhemmin hänestä tuli kommunisti. Öhrn toimi Yhdysvaltain Suomalaisessa Työväenjärjestössä ja lyhyen aikaa "Eteenpäin"-lehden päätoimittajana. Hänet erotettiin kommunistisesta liikkeestä vuonna 1929, minkä jälkeen hän työskenteli maalarina.


title: Uurasjärvi

text: Uurasjärvi voi tarkoittaa seuraavia:


title: Abdullah bin Mutaib Al Saud

text: Prinssi Abdullah bin Mutaib bin Abdullah Al Saud (, s. 13. lokakuuta 1984 Lontoo, Iso-Britannia) on saudiarabialainen esteratsastuksen olympiamitalisti ja Saudi-Arabian hallitsijasuvun saudien jäsen. Abdullah on 177 senttimetriä pitkä ja painaa 73 kilogrammaa.


title: Abdullah bin Mutaib Al Saud

text: Abdullah saavutti joukkuepronssia esteratsastuksesta vuoden 2012 kesäolympialaisista synnyinkaupungistaan Lontoosta. Hän oli mukana myös vuoden 2008 kesäolympialaisissa Pekingissä.


title: Abdullah bin Mutaib Al Saud

text: Abdullahin isoisä Abdullah toimi Saudi-Arabian kuninkaana vuosina 2005–2015. Nykyinen kuningas Salman oli entisen kuninkaan velipuoli. Prinssi Abdullahin isoisoisä oli kuningas Ibn Sa’ud.


title: Micropost

text: Micropost oli Suomen Mikromaakarit ry:n julkaisema suomenkielinen tietokoneita käsitellyt lehti, joka ilmestyi vuosina 1983–1985. Kaikkiaan lehdestä ilmestyi yhdeksän numeroa.


title: Micropost

text: Micropost-lehteä tekivät pääasiassa Reima Mäkinen ja Petri Tuomola. Lehti käsitteli tietokonemaailmaa monipuolisesti, esimerkiksi pelejä, ohjelmistoja, laitteita ja maahantuojia. Lehdessä oli myös ohjelmalistauksia. Tekijät ovat kertoneet että lehteä tehtiin "rock/kohellusasenteella" ja että sillä oli yhtäläisyyksiä aikansa musiikkizineihin.


title: Peliviikko

text:
Peliviikko (aiemmin Kansallinen pelipäivä) on marraskuussa vietettävä pelikasvatuksen teemaviikko. Peliviikolla vietetään myös
pohjoismaista ja kansainvälistä peliviikkoa International Games Week. Peliviikon tavoitteena on pelata sadoissa pelitapahtumissa ja lisätä peleistä käytävää keskustelua, kodeissa, pelaajien kesken ja mediassa.


title: Peliviikko

text: Peliviikkoa koordinoi Kansallinen audiovisuaalinen instituutti ja paikallisia tapahtumia ovat järjestämässä Pelikasvattajien verkoston jäsenet, kuten kirjastot, oppilaitokset, järjestöt, nuorisotalot, museot ja yritykset. Peliviikkoa vietettiin Suomessa ensimmäistä kertaa kansallisena vuonna 2011.


title: Circus (videopeli)

text: Circus on Exidyn vuonna julkaisema videopeli, jonka suosion myötä yrityksestä tuli merkittävä videopelivalmistaja. Pelin kehittivät Howard Ivey ja Edward Valley Breakoutin inspiroimana.


title: Circus (videopeli)

text: Pelissä tiilejä rikkovan pallon sijaan pomputellaan liikkuvalla keinulaudalla kahta klovnia jotka rikkovat ruudun yläreunassa ilmapalloja.


title: Circus (videopeli)

text: Ilmapallot ovat kolmessa rivissä ja mitä ylempänä ilmapallo on niin sitä enemmän siitä saa pisteitä ja kun kaikki ilmapallot ovat kerätty, niin klovni roikkuu hetken ilmassa fanfaarien soidessa ja peli atkuu nopeampana. Mikäli klowni tippuu niin peli loppuu sirkusmusiikin soidessa.


title: Circus (videopeli)

text: Peliä myytiin noin 20000 kappaletta. Peli on tunnettu julkaistu


title: Circus (videopeli)

text: Pelistä julkaistiin 1978 Clowns niminen arkadeklooni ja joka julkaistiin edelleen vuonna 1982 Commodore VIC-20:lle ja vuonna 1983 Commodore 64:llä.


title: Joy to the World

text: Joy to the World on joululauluna tunnettu englantilainen virsi.


title: Joy to the World

text: Laulun sanat on kirjoittanut tunnettu englantilainen virsiensanoittaja Isaac Watts. Ne sisältyvät hänen vuonna 1719 julkaisemaansa Raamatun Psalmien kirjan innoittamaan teokseen "The Psalms of David, Imitated in the Language of the New Testament", jossa ne esiintyvät psalmin 98 toisen osan kohdalla. Laulun sävel perustuu nuotteihin, jotka yhdysvaltalainen Lowell Mason julkaisi vuonna 1839 kokoelmassa "The Modern Psalmist". Masonin teoksessa mainittiin sävelen olevan peräisin Georg Friedrich Händeliltä ja sen alkulähteeksi on yleisesti oletettu Händelin "Messias-oratorio". Myöhemmin musiikintutkijat ovat kuitenkin tulleet siihen tulokseen, että sävel luultavasti ei ole peräisin Händelin teoksista, ja Mason lienee säveltänyt sen itse lainaten vain ensimmäiset tahdit "Messias-oratorion" eräästä kohdasta.


title: Joy to the World

text: Vuoteen 1979 ulottuvan tietokannan mukaan ”Joy to the World” oli Pohjois-Amerikassa kaikkein useimmin julkaistu virsi, sillä se sisältyi lähes 1 400:aan virsikirjaan.


title: Joy to the World

text: Anna-Mari Kaskinen on suomentanut laulun nimellä ”Riemuitse maa”.


title: Mariana Pajón

text: Mariana Pajón Londoño (s. 10. lokakuuta 1991 Medellín) on kolumbialainen BMX-pyöräilyn olympiavoittaja ja maailmanmestari. Pajón on 158 senttimetriä pitkä ja painaa 50 kilogrammaa.


title: Mariana Pajón

text: Pajón toimi Kolumbian lipunkantajana vuoden 2012 kesäolympialaisten avajaisissa Lontoossa. Itse kisoista hän saavutti kultamitalin. MM-kilpailuista Pajónilla on neljä kultaa ja kaksi pronssia. Pan-Amerikan kisoista hänellä on yksi kulta vuodelta 2011. Pajónilla on myös kolme nuorten MM-kultaa ja kaksi kultaa Keski-Amerikan ja Karibian kisoista.


title: Mariana Pajón

text: Pajón on saanut lempinimen "Queen of BMX" ().


title: Kerri Walsh Jennings

text: Kerri Walsh Jennings ("o.s. Walsh", s. 15. elokuuta 1978 Santa Clara, Kalifornia) on yhdysvaltalainen rantalentopallon olympiavoittaja ja maailmanmestari. 188 senttimetriä pitkän ja 70 kilogrammaa painavan Walsh Jenningsin parina pelaa nykyisin April Ross.


title: Kerri Walsh Jennings

text: Walsh Jennings on saavuttanut kolme olympiakultaa, vuosilta 2004, 2008 ja 2012. Jokainen kultamitali on tullut Misty May-Treanorin kanssa ja kaksi ensimmäistä pelkästään nimellä Walsh. Rio de Janeirossa 2016 Walsh saavutti olympiapronssia April Rossin kanssa. MM-kilpailuista Walsh Jennings on saavuttanut May-Treanorin kanssa kolme kultaa ja yhden hopean.


title: Kerri Walsh Jennings

text: Walsh Jennings on naimisissa entisen rantalentopalloilijan Casey Jenningsin kanssa ja heillä on kolme lasta. Walsh Jennings odotti viimeisintä lastaan pelatessaan vuoden 2012 kesäolympialaisissa. Walsh Jenningsin lempinimi on ”Six Feet of Sunshine” (), joka juontaa juurensa hänen pituuteensa (191 senttimetriä eli kuusi jalkaa ja kolme tuumaa).


title: Sanna Aaltonen (ryijymestari)

text: Susanna ”Sanna” Aaltonen (o.s. "Kenkkilä", 23. helmikuuta 1853 Ilmajoki – 24. lokakuuta 1925 Ilmajoki) oli ryijyjen kutoja, joka sai vuonna 1904 ensimmäisen palkinnon Pietarin yleisvenäläisestä kotiteollisuusnäyttelystä.